cyanic-selkie/wikianc huggingface dataset:
ജാസ്മിൻ സംബക്
ബാഹ്യ ലിങ്കുകൾ
വർഗ്ഗം:ഉദ്യാന സസ്യങ്ങൾ വർഗ്ഗം:സപുഷ്പികൾ വർഗ്ഗം:പുഷ്പങ്ങൾ വർഗ്ഗം:കിഴക്കൻ ഹിമാലയത്തിലെ സസ്യങ്ങൾ വർഗ്ഗം:ഭൂട്ടാനിലെ സസ്യങ്ങൾ വർഗ്ഗം:നേപ്പാളിലെ സസ്യജാലം വർഗ്ഗം:ഇന്തോനേഷ്യയുടെ ദേശീയ പ്രതീകങ്ങൾ വർഗ്ഗം:ഫിലിപ്പൈൻസിലെ ദേശീയ ചിഹ്നങ്ങൾ വർഗ്ഗം:കാൾ ലിനേയസ് നാമകരണം ചെയ്തവ വർഗ്ഗം:ഏഷ്യയിലെ ഉദ്യാന സസ്യങ്ങൾ വർഗ്ഗം:ഒലിയേസീ
മുന്തിരിവള്ളികൾ തളിർക്കുമ്പോൾ
കഥാസംഗ്രഹം
ഉലഹന്നാൻ (മോഹൻലാൽ) ഭാര്യക്കും കുട്ടികൾക്കുമൊപ്പം ജീവിക്കുന്നു, അവന്റെ ഏകതാനമായ ജീവിതത്തിൽ മടുപ്പുളവാക്കുന്നു. ആകർഷകമായ ജൂലിയുമായി(നേഹ സക്സേന) ഒരു ബന്ധം സ്ഥാപിക്കാൻ അദ്ദേഹം ശ്രമിക്കുന്നു, പക്ഷേ താമസിയാതെ തന്റെ തെറ്റ് മനസ്സിലാക്കുന്നു. പിന്നീട് അയാൾ തൻ്റെ ഭാര്യ ആനിയെ(മീന) സ്നേഹിച്ചു തുടങ്ങുന്നു
സംഗീതം
റഫീഖ് അഹമദ്, മധു വാസുദേവൻ, ഡോ.അഭിജിത് കുമാർ എന്നിവർ രചിച്ചിരിക്കുന്ന ഗാനങ്ങൾക്ക് സംഗീത സംവിധാനം നിർവഹിച്ചിരിക്കുന്നത് എം. ജയചന്ദ്രൻ, ബിജിബാൽ എന്നിവരാണ്. വിജയ് യേശുദാസ്, ശ്രേയ ഘോഷാൽ, ശ്വേത മോഹൻ ജിതിൻ രാജ് എന്നിവരാണ് ഈ ചിത്രത്തിലെ ഗാനങ്ങൾ ആലപിച്ചിരിക്കുന്നത്.
പുറത്തേക്കുള്ള കണ്ണികൾ
വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ വർഗ്ഗം:2017-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മോഹൻലാൽ- മീന ജോഡി
രഞ്ജൻ ഗൊഗോയ്
രഞ്ജൻ ഗൊഗോയ് 2018 ഒക്ടോബർ 3 ന് ഇന്ത്യൻ രാഷ്ട്രപതി റാം നാഥ് ഗോവിന്ദിനു മുമ്പിൽ സത്യപ്രതിജ്ഞ ചെയ്ത് സ്ഥാനമേറ്റ ഇന്ത്യയുടെ 46-ാമത് ചീഫ് ജസ്റ്റിസാണ് ഇദ്ദേഹം. 1982 ൽ അസം സംസ്ഥാനത്തിന്റെ മുഖ്യമന്ത്രിയായിരുന്ന കേശബ് ചന്ദ്ര ഗൊഗോയ്ആണ് പിതാവ്. ഇന്ത്യയുടെ വടക്കുകിഴക്കൻ സംസ്ഥാനത്ത് നിന്ന് ഇന്ത്യയിലെ ചീഫ് ജസ്റ്റിസ് ആകുന്ന ആദ്യ വ്യക്തിയുമാണ് ഇദ്ദേഹം.
ജനനം
1954 നവംബർ 18 - ന് ജനിച്ചു.
ഔദ്യോഗിക ജീവിതം
1978 ബാറിൽ ചേർന്ന ഇദ്ദേഹം ഗുവാഹത്തി ഹൈക്കോടതിയിൽ അംഗമായി.തുടർന്ന് 2001 ഫെബ്രുവരി 28 ന് സ്ഥിരം ജഡ്ജിയായി. 2010 സപ്തംബർ ഒമ്പതിന് പഞ്ചാബ്, ഹരിയാന ഹൈക്കോടതിയിൽ അദ്ദേഹത്തെ സ്ഥലം മാറ്റി. 2011 ഫെബ്രുവരിയിൽ പഞ്ചാബ്, ഹരിയാന ഹൈക്കോടതി ചീഫ് ജസ്റ്റിസായി. 2012 ഏപ്രിൽ 23 ന് സുപ്രീംകോടതി ജഡ്ജിയായി അദ്ദേഹത്തെ ഉയർത്തി. സുപ്രീം കോടതിയുടെ 45-ആമത് ചീഫ് ജസ്റ്റിസായിരുന്ന ദീപക്ക് മിശ്ര സ്ഥാനമൊഴിഞ്ഞതോടെ ആ പദവിയിലേക്ക് ഇദ്ദേഹത്തെ പരിഗണിക്കുകയായിരുന്നു.
വർഗ്ഗം:ഇന്ത്യയുടെ ചീഫ് ജസ്റ്റിസുമാർ വർഗ്ഗം:ന്യായാധിപന്മാർ വർഗ്ഗം:ഇന്ത്യയിലെ ന്യായാധിപന്മാർ
സുചേതാ കൃപലാനി
ഇന്ത്യയിലെ ഒരു സ്വാതന്ത്ര്യ സമര സേനാനിയും സ്വാതാന്ത്ര്യാനന്തര ഇന്ത്യയിലെ ഒരു സംസ്ഥാനത്തെ ആദ്യത്തെ വനിതാ മുഖ്യമന്ത്രിയുമാണു സുചേതാ കൃപലാനി. 1908 ജൂൺ 25നു പ‍ഞ്ചാബിലെ അംബാലയിലാണു ജനിച്ചത്. 1952-ൽ ഉത്തർ പ്രദേശിൽ നടന്ന ആദ്യ തിരഞ്ഞെടുപ്പിൽ ലോകസഭാംഗമായി. ഉത്തർ പ്രദേശ് മുഖ്യമന്ത്രിയായ സി.ബി ഗുപ്ത 1962ൽ രാജിവച്ചതിനെ തുടർന്നു മുഖ്യമന്ത്രിയായി. 1974 ഡിസംബർ 1നു അന്തരിച്ചു.
അവലംബം
വർഗ്ഗം:1908-ൽ ജനിച്ചവർ വർഗ്ഗം: 1974-ൽ മരിച്ചവർ വർഗ്ഗം:ജൂൺ 25-ന് ജനിച്ചവർ വർഗ്ഗം:ഡിസംബർ 1-ന് മരിച്ചവർ
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:ഉത്തർ‌പ്രദേശിലെ മുഖ്യമന്ത്രിമാർ വർഗ്ഗം:ഇന്ത്യൻ നാഷണൽ കോൺഗ്രസ് പ്രവർത്തകർ വർഗ്ഗം:ഇന്ത്യയിലെ വനിതാ രാഷ്ട്രീയപ്രവർത്തകർ വർഗ്ഗം:ഇന്ത്യയിലെ വനിതാ മുഖ്യമന്ത്രിമാർ വർഗ്ഗം:ഉത്തർപ്രദേശ് രാഷ്ട്രീയത്തിലെ സ്ത്രീകൾ വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:ഒന്നാം ലോക്‌സഭയിലെ അംഗങ്ങൾ വർഗ്ഗം:രണ്ടാം ലോക്‌സഭയിലെ അംഗങ്ങൾ വർഗ്ഗം:ഭരണഘടനാ നിർമ്മാണസഭയിലെ അംഗങ്ങൾ വർഗ്ഗം:നാലാം ലോക്‌സഭയിലെ അംഗങ്ങൾ വർഗ്ഗം:ഇന്ത്യൻ നാഷണൽ കോൺഗ്രസ് മുഖ്യമന്ത്രിമാർ
പാർവ്വതി തിരുവോത്ത്
ഒരു ദക്ഷിണേന്ത്യൻ ചലച്ചിത്രനടിയാണ് '''പാർവ്വതി തിരുവോത്ത്. '''. 2006-ൽ റിലീസ് ചെയ്ത 'ഔട്ട് ഓഫ് സിലബസ്' എന്ന ചലച്ചിത്രത്തിലൂടെയാണ് പാർവ്വതി അഭിനയരംഗത്തെത്തുന്നത്. നോട്ട്ബുക്ക് (2006), സിറ്റി ഓഫ് ഗോഡ് (2011), മരിയാൻ (2013), ബാംഗ്ലൂർ ഡെയ്സ് ( 2014), എന്ന് നിന്റെ മൊയ്തീൻ (2015), ചാർലി ( 2015) ടേക്ക് ഓഫ്‌ എന്നീ ചലച്ചിത്രങ്ങളിൽ പാർവ്വതി അഭിനയിച്ച കഥാപാത്രങ്ങൾ ശ്രദ്ധിക്കപ്പെട്ടിരുന്നു. 2015-ലെ കേരളസംസ്ഥാന ചലച്ചിത്രപുരസ്കാരത്തിൽ എന്ന് നിന്റെ മൊയ്തീൻ, ചാർലി എന്നീ ചിത്രങ്ങളിലെ അഭിനയത്തിനു മികച്ച നടിക്കള്ള പുരസ്കാരം ലഭിച്ചു. മികച്ച നടിയ്ക്കുള്ള 2017 ലെ കേരളസംസ്ഥാന ചലച്ചിത്രപുരസ്കാരവും പാർവതിയ്ക്ക് ലഭിച്ചു.
ആദ്യകാല ജീവിതവും വിദ്യാഭ്യാസവും
കേരളത്തിലെ കോഴിക്കോട് ജില്ലയിൽ 1988ൽ ജനിച്ചു. പി വിനോദ്കുമാറും, ടി.കെ. ഉഷകുമാരിയും ആണ് പാർ‌വ്വതിയുടെ മാതാപിതാക്കൾ. കരുണാകരൻ ഒരു സഹോദരനും ഉണ്ട്. പാർവതിയുടെ സ്കൂൾ കാലത്ത് കുടുബം തിരുവനന്തപുരത്തേക്ക് താമസം മാറ്റി. പാങ്ങോട് കേന്ദ്രീയവിദ്യാലയത്തിൽ നിന്ന് പ്രാഥമിക വിദ്യാഭ്യാസം പൂർത്തിയാക്കി. കേരളത്തിലെ തിരുവനന്തപുരം സർവ്വകലാശാലയിൽ നിന്ന് ഇംഗ്ലീഷ് സാഹിത്യത്തിൽ ബി.എ നേടി.
സിനിമ ജീവിതം
2006 ൽ പുറത്തിറങ്ങിയ 'ഔട്ട് ഓഫ് സിലബസ്' എന്ന ചിത്രത്തിൽ സഹതാരമായി പാർവ്വതി അഭിനയരംഗത്ത് അരങ്ങേറ്റം കുറിച്ചത്. പന്ത്രണ്ടാംക്ലാസിൽ പഠിക്കുമ്പോൾ കിരൺ ടിവിയിൽ അവതാരകയായിരിക്കെയാണ് ഔട്ട് ഓഫ് സിലബസ്. മലയാളത്തിന് പുറമേ തമിഴിലും, ബോളിവുഡിലും സാന്നിദ്ധ്യമറിയിച്ചിട്ടുണ്ട്.
അഭിനയിച്ച ചിത്രങ്ങൾ
അവലംബം
വർഗ്ഗം:മലയാളചലച്ചിത്രനടിമാർ വർഗ്ഗം:മികച്ച നടിക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ വർഗ്ഗം:1988-ൽ ജനിച്ചവർ
ഫ്ളവറിംഗ് പ്ലാന്റ് ഓഫ് സമ്മർ ആന്റ് ഓട്ടം
റിൻ‌പ ആർട്ടിസ്റ്റ് സകായ് ഹോഇത്സുവിന്റെ ശരത്കാല, വേനൽക്കാലങ്ങളിൽ നിന്നുള്ള സസ്യങ്ങളെയും പൂക്കളെയും ചിത്രീകരിക്കുന്ന രണ്ട് മടക്കുകളുള്ള ബൈബു എന്നറിയപ്പെടുന്ന മടക്കാവുന്ന ഒരു പാനൽ ചിത്രമാണ് ഫ്ളവറിംഗ് പ്ലാന്റ് ഓഫ് സമ്മർ ആന്റ് ഓട്ടം.
പ്രശസ്ത ജാപ്പനീസ് ചിത്രകാരനും റിൻ‌പ സ്കൂളിലെ ഒരു പ്രധാന അംഗവുമായിരുന്നു സകായ് ഹോഇത്സു (1761–1828). ബൈബു സ്‌ക്രീനുകൾക്കും ഒഗറ്റ കൊറിന്റെയും മുൻ റിൻ‌പ മാസ്റ്ററുടെയും ശൈലി പുനരുജ്ജീവിപ്പിച്ചതിലൂടെ പ്രശസ്തനായിരുന്നു.
ഈ ചിത്രം പത്തൊൻപതാം നൂറ്റാണ്ടിന്റെ ആരംഭം അല്ലെങ്കിൽ മിക്കവാറും 1821-ൽ ആയിരിക്കാം. ഹോഇത്സുവിന്റെ ചിത്രം തർക്കമുന്നയിച്ചിട്ടില്ല. രണ്ട് സ്‌ക്രീനുകളിലും ഹോഇത്സുവിന്റെ സിഗ്നേച്ചർ-സീൽ, ഹോഇത്സു ഉപയോഗിച്ചിരുന്ന മറ്റൊരു പേര് ആയ "ബൻസൻ" എന്ന ചുവന്ന അക്ഷരങ്ങളുള്ള ഒരു റൗണ്ട് സീൽ എന്നിവ കാണപ്പെട്ടിരുന്നു.
"കാവ്യാത്മക വികാരത്തിന്റെയും അലങ്കാര സാങ്കേതികതയുടെയും സ്വാഭാവിക സംയോജനത്തെ ലക്ഷ്യം വച്ചുള്ള" ഹോഇത്സുവിന്റെ ശൈലി "കവിതയ്ക്ക് പൊതുവായുള്ള ഗംഭീരവും പരിഷ്കൃതവുമായ അഭിരുചിയുമായി ബന്ധപ്പെട്ടിരിക്കുന്നു, അത് അദ്ദേഹം പരിശീലിച്ച മറ്റൊരു കലാ മേഖലയാണ്". "സസ്യങ്ങളുടെയും പുഷ്പങ്ങളുടെയും കാവ്യാത്മക വികാരങ്ങൾ വരയ്ക്കാൻ" അദ്ദേഹം താരാഷിക്കോമി ഉപയോഗിച്ചതിനെ പ്രശംസിച്ചിരുന്നു. ആദ്യ പാളി ഉണങ്ങുന്നതിന് മുമ്പ് രണ്ടാമത്തെ പാളി ഛായം പ്രയോഗിക്കുന്ന രീതി സൊതാറ്റ്സു കുറ്റമറ്റതാക്കി. പിന്നീട് പിൽക്കാല റിൻ‌പ ആർട്ടിസ്റ്റുകൾ ഈ രീതി ഉപയോഗിക്കുകയുണ്ടായി.
ഇപ്പോൾ ടോക്കിയോ നാഷണൽ മ്യൂസിയത്തിന്റെ ശേഖരണത്തിന്റെ ഭാഗമായ സ്‌ക്രീനുകൾ ഇടയ്ക്കിടെ പ്രദർശിപ്പിക്കാറുണ്ട്. 2016 സെപ്റ്റംബർ 21 മുതൽ ഒക്ടോബർ 30 വരെ ഹോങ്കന്റെ (ജാപ്പനീസ് ഗാലറി) റൂം 8 ൽ ആയിരുന്നു അവസാനമായി പ്രദർശിപ്പിച്ചത്. മുമ്പ് ഈ ചിത്രം ടോക്കിയോ നാഷണൽ മ്യൂസിയത്തിൽ 2008, 2010 , 2013. വർഷങ്ങളിൽ പ്രദർശിപ്പിച്ചിരുന്നു.
ചിത്രകാരനെക്കുറിച്ച്
റിൻ‌പ സ്കൂളിലെ ജാപ്പനീസ് ചിത്രകാരനായിരുന്നു സകായ് ഹോഇത്സു. ഒഗാറ്റ കോറിൻറെ ശൈലിയും ജനപ്രീതിയും പുനരുജ്ജീവിപ്പിച്ചതിനും കോറിൻറെ സൃഷ്ടികളുടെ നിരവധി ചിത്രങ്ങൾ പുനഃസൃഷ്ടിച്ചതിനും അദ്ദേഹം അറിയപ്പെടുന്നു. വെള്ളി, സ്വർണ്ണ-ഫോയിൽഡ് പേപ്പറിൽ മഷിയും നിറവും ഉപയോഗിച്ച് നിർമ്മിച്ച രണ്ട് മടക്കുകളുള്ള ബൈബു മടക്കാവുന്ന സ്‌ക്രീനുകളാണ് ഫ്ളവറിംഗ് പ്ലാന്റ് ഓഫ് സമ്മർ ആന്റ് ഓട്ടം (夏秋 草 屏風). ശരത്കാല, വേനൽക്കാല സീസണുകളിൽ നിന്നുള്ള സസ്യങ്ങളെയും പുഷ്പങ്ങളെയും ഈ ചിത്രത്തിൽ ചിത്രീകരിക്കുന്നു. ഇത് അദ്ദേഹത്തിന്റെ ഏറ്റവും മികച്ച ചിത്രങ്ങളിലൊന്നായി കണക്കാക്കപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:ജാപ്പനീസ് ചിത്രങ്ങൾ വർഗ്ഗം:ജാപ്പനീസ് ആർട്ട്
അഡിയാൻറം റഡ്ഡിയാനം
ഡെൽറ്റ മെയിഡെൻഹെയർ ഫേൺ എന്നും അറിയപ്പെടുന്ന അഡിയാൻറം റഡ്ഡിയാനം വീടിനകത്ത് വളർത്തുന്ന ഏറ്റവും പ്രശസ്തമായ ഫേണുകളിൽ ഒന്നാണ്. മനുഷ്യന്റെ മുടി പോലെ തോന്നിക്കുന്ന കറുത്ത തിളങ്ങുന്ന, ഇലകളുടെ തണ്ടുകളാണ് ഡെൽറ്റ മെയിഡെൻഹെയർ ഫേൺ എന്ന സാധാരണനാമം ഇതിന് ലഭിക്കാനിടയാക്കിയത്. ത്രികോണാകൃതിയിലുള്ള ഇലകൾ ക്രമീകരിച്ചിരിക്കുന്ന തണ്ട് തുടക്കത്തിൽ പകുതിമാത്രം നിവർന്നതും അറ്റത്തെത്തുമ്പോഴേയ്ക്കും കീഴോട്ടു നോക്കിനിൽക്കുന്നവിധത്തിൽ അല്പം താണ് കാണപ്പെടുന്നു. തണ്ടിന് 12 ഇഞ്ച് (30 സെന്റിമീറ്റർ) നീളവും 6 ഇഞ്ച് (15 സെന്റീമീറ്റർ) വീതിയും കാണപ്പെടുന്നു.
പുറം കണ്ണികൾ
വർഗ്ഗം:പന്നൽച്ചെടികൾ
ജാസ്മീനം മൾട്ടിഫ്ലോറം
ഒലിയേസീ സസ്യകുടുംബത്തിലെ ജാസ്മീൻ സ്പീഷീസാണ് ജാസ്മീനം മൾട്ടിഫ്ലോറം. വിന്റർ ജാസ്മിൻ, ഇന്ത്യൻ ജാസ്മിൻ, ഡൗണി ജാസ്മിൻ, സ്റ്റാർ ജാസ്മിൻ എന്നിങ്ങനെ പല പേരുകളിലും ഇത് അറിയപ്പെടുന്നു. തെലുങ്ക് ഭാഷയിൽ "സന്ന ജാജി മല്ലി" (സന്ന ജജിയാണ് മല്ലി), ബംഗാളിൽ "കുണ്ടൊ" (কুন্দ) എന്നും വിളിക്കുന്നു. അതു ഇന്ത്യൻ ശൈത്യകാലത്തെ പൂക്കൾ ആണ്. മഖ മല്ലിക (സംസ്കൃതം) എന്നും ഇത് അറിയപ്പെടുന്നു. ഇന്ത്യൻ ഹിന്ദു കലണ്ടറിൽ മഖ ശൈത്യകാലത്ത് വിരിയുന്ന പൂക്കൾ ആണ്.
ഇന്ത്യ, നേപ്പാൾ, ഭൂട്ടാൻ, ലാവോസ്, ബർമ, തായ്ലാന്റ്, വിയറ്റ്നാം എന്നീ രാജ്യങ്ങളിലെ തദ്ദേശവാസിയാണ് ജാസ്മിൻ മൾട്ടിഫ്ലോറം. ആകർഷണീയവും സുഗന്ധമുള്ളതുമായ ഈ പുഷ്പങ്ങൾ ഉഷ്ണമേഖലാ പ്രദേശങ്ങളിൽ വ്യാപകമായി കൃഷിചെയ്യുന്നു. ഫ്ലോറിഡ, ചിയാപാസ്, മധ്യ അമേരിക്ക, ക്യൂൻസ് ലാന്റ്, വെസ്റ്റ് ഇൻഡീസ് എന്നിവിടങ്ങളിൽ ഈ ഇനം പ്രകൃതിദത്തമായി കാണപ്പെടുന്നു.
ബാഹ്യ ലിങ്കുകൾ
വർഗ്ഗം:സപുഷ്പികൾ വർഗ്ഗം:പുഷ്പങ്ങൾ വർഗ്ഗം:ഉദ്യാന സസ്യങ്ങൾ
ദ്രൗപദി മുർമു
ആദിവാസി ഗോത്ര വിഭാഗത്തിൽ നിന്ന് ഇന്ത്യയുടെ രാഷ്ട്രപതി പദവിയിലെത്തിയ ആദ്യ വനിതയും, പ്രതിഭ പാട്ടീലിന് ശേഷം രാഷ്ട്രപതിയായ രണ്ടാമത്തെ വനിതയുമാണ്  ദ്രൗപതി മുർമു.(ജനനം: 20 ജൂൺ 1958) 2015 മുതൽ 2021 വരെ ജാർഖണ്ഡ് ഗവർണർ, 2000 മുതൽ 2009 വരെ ഒഡീഷ നിയമസഭാംഗം, 2000 മുതൽ 2004 വരെ സംസ്ഥാന മന്ത്രി എന്ന നിലകളിലും പ്രവർത്തിച്ചു. ഏറ്റവും കുറവ് പ്രായത്തിൽ രാഷ്ട്രപതിയായ ആദ്യ വനിതയും കൂടിയാണ് ദ്രൗപതി മുർമു.
ജീവിതരേഖ
ഒഡീഷയിലെ മയൂർബഞ്ച് ജില്ലയിലെ ഉപേർബേദയിലെ ഒരു സന്താളി കുടുംബത്തിൽ കർഷകനായിരുന്ന ബിർചി നാരായണൻ ടുഡുവിൻ്റെ മകളായി 1958 ജൂൺ 20ന് ജനനം. ഉപേർബേദയിലെ പ്രൈമറി സ്കൂളിൽ നിന്ന് പ്രാഥമിക വിദ്യാഭ്യാസം നേടിയ ദ്രൗപതി ഭുബനേശ്വറിൽ ഉള്ള ഹൈസ്കൂളിൽ നിന്ന് പത്താം തരവും രമാദേവി വിമൻസ് കോളേജിൽ നിന്ന് ബി.എ. ബിരുദവും നേടി.
1979 മുതൽ 1983 വരെ ജലവിഭവ വകുപ്പിൽ ജൂനിയർ അസിസ്റ്റൻറായി പ്രവർത്തിച്ച ദ്രൗപതി 1994 മുതൽ 1997 വരെ റായിരംഗ്പൂരിലെ അർബിന്ദോ സ്കൂളിൽ അധ്യാപികയായിരുന്നു.
1997-ൽ അധ്യാപന ജോലിയിൽ നിന്ന് രാജിവച്ച് രാഷ്ട്രീയത്തിലിറങ്ങി. 1997-ലെ പഞ്ചായത്ത് തിരഞ്ഞെടുപ്പിൽ റായിരംഗ്പൂരിൽ നിന്ന് കൗൺസിലറായി തിരഞ്ഞെടുക്കപ്പെട്ടു. സ്വതന്ത്ര സ്ഥാനാർത്ഥിയായി മത്സരിച്ച് ജയിച്ച ദ്രൗപതി 1997-ൽ ബി.ജെ.പിയിൽ ചേർന്നു.
2000-ലെ നിയമസഭ തിരഞ്ഞെടുപ്പിൽ റായ്രംഗ്പൂരിൽ നിന്ന് ബി.ജെ.പി ടിക്കറ്റിൽ ആദ്യമായി നിയമസഭാംഗമായി. 2000 മുതൽ 2004 വരെ ഒഡീഷയിലെ ബി.ജെ.ഡി - ബി.ജെ.പി സഖ്യ സർക്കാരിലെ മന്ത്രിയായും പ്രവർത്തിച്ചു. 2004-ലെ നിയമസഭ തിരഞ്ഞെടുപ്പിൽ റായ്രംഗ്പൂരിൽ നിന്ന് വീണ്ടും നിയമസഭയിലെത്തി. ബി.ജെ.ഡി - ബി.ജെ.പി സഖ്യം അവസാനിച്ച 2009-ലെ ലോക്സഭ തിരഞ്ഞെടുപ്പിൽ മയൂർബഞ്ചിൽ നിന്ന് മത്സരിച്ചെങ്കിലും ബി.ജെ.ഡി സ്ഥാനാർത്ഥിയോട് പരാജയപ്പെട്ടു.
ഇന്ത്യയുടെ രാഷ്ട്രപതി
ഭരണകക്ഷിയായ എൻ.ഡി.എയുടെ രാഷ്ട്രപതി സ്ഥാനാർത്ഥിയായി മത്സരിച്ച ദ്രൗപതി മുർമു ഐക്യ-പ്രതിപക്ഷ സ്ഥാനാർത്ഥിയായ യശ്വന്ത് സിൻഹയെ 947 വോട്ടിന് പരാജയപ്പെടുത്തി ഇന്ത്യയുടെ 15-മത് പ്രസിഡൻറായി തിരഞ്ഞെടുക്കപ്പെട്ടു.
പ്രസിഡൻറ് ഇലക്ഷൻ 2022
അവലംബം
വർഗ്ഗം:ഇന്ത്യയിലെ വനിതാ ഗവർണർമാർ വർഗ്ഗം:1958-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇന്ത്യയുടെ രാഷ്ട്രപതിമാർ വർഗ്ഗം:ഝാർഖണ്ഡ്‌ ഗവർണ്ണർമാർ വർഗ്ഗം:ഇന്ത്യയിലെ വനിതാ രാഷ്ട്രപതിമാർ
സർന്യ പാർക്കർ
ഓസ്‌ട്രേലിയൻ കാഴ്ച വൈകല്യമുള്ള പാരാലിമ്പിക് ടാൻഡം സൈക്ലിസ്റ്റാണ് സർന്യ മേരി പാർക്കർ, ഒ‌എ‌എം (ജനനം: 6 ജൂൺ 1975) .സൗത്ത് ഓസ്‌ട്രേലിയൻ പട്ടണമായ ലോക്‌സ്റ്റണിലാണ് അവർ ജനിച്ചത്. പാരാലിമ്പിക് ടാൻഡം സൈക്ലിംഗ് ഏറ്റെടുക്കുന്നതിന് മുമ്പ്, ദേശീയ തലത്തിൽ മികച്ച പത്ത് പെന്താത്‌ലറ്റ് ആയിരുന്നു. 1999-ൽ തായ്‌ലൻഡിൽ നടന്ന ഫെസ്പിക് ഗെയിംസിൽ ലോംഗ്ജമ്പിൽ സ്വർണം നേടി.
2000 സിഡ്‌നി ഗെയിംസിന് പതിനെട്ട് മാസം മുമ്പ്, കാഴ്ചശക്തിയില്ലാത്ത പാരാലിമ്പിക് ടാൻഡം സൈക്ലിസ്റ്റ് കീരൻ മോഡ്ര, പാരാലിമ്പിയൻ‌മാർ‌ക്ക് മുൻ‌ കായികരംഗത്ത് പരിമിതമായ അവസരങ്ങൾ‌ കാരണം അത്‌ലറ്റിക്സിൽ നിന്ന് സൈക്ലിംഗിലേക്ക് മാറാൻ അവളെ ബോധ്യപ്പെടുത്തി. മത്സര സൈക്ലിംഗ് അനുഭവം ഇല്ലാതിരുന്നിട്ടും അദ്ദേഹം അവരെ തന്റെ സഹോദരി ടാനിയ മോഡ്രയ്ക്ക് പരിചയപ്പെടുത്തി. അവർ പാർക്കറുടെ പൈലറ്റായി. 2000 സിഡ്‌നി ഗെയിംസിൽ 1 കിലോമീറ്റർ റോഡ് മൽസരത്തിലും 3000 മീറ്റർ പിന്തുടരലിലും മോഡ്രയ്‌ക്കൊപ്പം ഓസ്‌ട്രേലിയയ്‌ക്കായി രണ്ട് സ്വർണ്ണ മെഡലുകൾ നേടി. ഇതിന് മെഡൽ ഓഫ് ദി ഓർഡർ ഓഫ് ഓസ്‌ട്രേലിയ ലഭിച്ചു. ഈ ജോഡി തകർത്തു. രണ്ട് ഇവന്റുകളിലും ലോക റെക്കോർഡ് ലഭിച്ചു. 2000-ൽ അവർക്ക് ഒരു ഓസ്ട്രേലിയൻ കായിക മെഡൽ ലഭിച്ചു. 2009-ൽ, ലോക്സ്റ്റണിന്റെ നദീതീരത്തുള്ള ഒരു നടപ്പാത അവരുടെ പേരിലായിരുന്നു.
അവലംബം
വർഗ്ഗം:1975-ൽ ജനിച്ചവർ
മൗഡ് റോയ്ഡൻ
ഒരു ഇംഗ്ലീഷുകാരിയായ ധർമ്മോപദേശകയും സഫ്രാജിസ്റ്റും സ്ത്രീപൗരോഹിതയുമായിരുന്നു ആഗ്നസ് മൗഡ് റോയ്ഡൻ സിഎച്ച് (ജീവിതകാലം, 23 നവംബർ 1876 - ജൂലൈ 30, 1956), പിന്നീട് മൗഡ് റോയ്ഡൻ-ഷാ എന്നറിയപ്പെട്ടു.
ജീവിതവും കരിയറും
ലിവർപൂളിലെ മോസ്ലി ഹില്ലിലാണ് റോയ്ഡൻ ജനിച്ചത്. കപ്പൽ ഉടമ ഒന്നാം ബറോണറ്റായ സർ തോമസ് ബ്ലാന്റ് റോയ്ഡന്റെ ഇളയ മകളാണ്. വിറാലിലെ ഫ്രാങ്ക്ബി ഹാളിലെ കുടുംബവീട്ടിൽ മാതാപിതാക്കളോടും ഏഴ് സഹോദരങ്ങളോടും ഒപ്പം അവർ വളർന്നു. ചെൽട്ടൻഹാം ലേഡീസ് കോളേജിലും ഓക്സ്ഫോർഡിലെ ലേഡി മാർഗരറ്റ് ഹാളിലുമായിരുന്നു വിദ്യാഭ്യാസം. അവിടെ ചരിത്രത്തിൽ ബിരുദം നേടി. ഓക്സ്ഫോർഡിൽ ആയിരുന്നപ്പോൾ അതേ അൽമാ മെറ്ററുള്ള സഹ സർഫ്രജിസ്റ്റ് കാത്‌ലീൻ കോർട്നിയുമായി അവർ ആജീവനാന്ത സുഹൃദ്‌ബന്ധം ആരംഭിച്ചു. അതിനുശേഷം, റോയ്ഡൻ ലിവർപൂളിലെ വിക്ടോറിയ വിമൻസ് സെറ്റിൽമെന്റിൽ മൂന്നുവർഷം ജോലി ചെയ്തു തുടർന്ന് റട്‌ലാൻഡിലെ സൗത്ത് ലുഫെൻഹാമിലെ രാജ്യ ഇടവകയിൽ റെക്ടർ ജോർജ്ജ് വില്യം ഹഡ്‌സൺ ഷായുടെ ഇടവക സഹായിയായി.
യൂണിവേഴ്സിറ്റി വിപുലീകരണ പ്രസ്ഥാനത്തിനായി ഇംഗ്ലീഷ് സാഹിത്യത്തെക്കുറിച്ച് അവർ പ്രഭാഷണം നടത്തി. 1909 ൽ നാഷണൽ യൂണിയൻ ഓഫ് വിമൻസ് സഫറേജ് സൊസൈറ്റികളുടെ എക്സിക്യൂട്ടീവ് കമ്മിറ്റിയിലേക്ക് തിരഞ്ഞെടുക്കപ്പെട്ടു. 1912 മുതൽ 1914 വരെ എൻ‌യുഡബ്ല്യുഎസ്എസിന്റെ പത്രമായ ദി കോമൺ കോസ് എഡിറ്റുചെയ്തു. ചർച്ച് ലീഗ് ഫോർ വിമൻസ് സഫറേജിലും അവർ സജീവമായിരുന്നു. 1913-ൽ ലവീനിയ ടാൽബോട്ടിന്റെ പിന്തുണയോടെ, എല്ലാ പുരുഷ ചർച്ച് കോൺഗ്രസുമായും വൈറ്റ് അടിമത്തത്തെക്കുറിച്ച് സംസാരിക്കാൻ അവരെ ക്ഷണിച്ചു.
യുദ്ധശ്രമങ്ങൾക്കുള്ള പിന്തുണയുടെ പേരിൽ റോയ്ഡൻ NUWSS-മായി ബന്ധം വേർപെടുത്തി. 1914-ൽ ഓപ്പൺ ക്രിസ്മസ് ലെറ്ററിൽ ഒപ്പിട്ട 101 പേരിൽ ഒരാളായിരുന്നു. അവൾ മറ്റ് ക്രിസ്ത്യൻ സമാധാനവാദികളുമായുള്ള അനുരഞ്ജന കൂട്ടായ്മയുടെ സെക്രട്ടറിയായി. വിമൻസ് ഇന്റർനാഷണൽ ലീഗ് ഫോർ പീസ് ആൻഡ് ഫ്രീഡം സ്ഥാപിതമായ 1915-ൽ ഹേഗിൽ നടന്ന വനിതാ സമാധാന കോൺഗ്രസിൽ പങ്കെടുക്കാൻ കഴിഞ്ഞില്ലെങ്കിലും, അവർ ലീഗിന്റെ വൈസ് പ്രസിഡന്റായി.
സാമൂഹികവും മതപരവുമായ വിഷയങ്ങളിൽ പ്രഭാഷകനായി റോയ്ഡൻ അറിയപ്പെടുന്നു. 1917 ജൂലൈ 16-ന് ലണ്ടനിലെ ക്വീൻസ് ഹാളിൽ നടന്ന ഒരു പ്രസംഗത്തിൽ, ചർച്ച് ഓഫ് ഇംഗ്ലണ്ടിന്റെ 'ദി കൺസർവേറ്റീവ് പാർട്ടി അറ്റ് പ്രാർഥന' എന്ന വാചകം അവർ ഉപയോഗിച്ചു. "സഭ പുരോഗതിയുടെ പാതയിലൂടെ മുന്നോട്ട് പോകണം, പ്രാർത്ഥനയിൽ കൺസർവേറ്റീവ് പാർട്ടിയെ പ്രതിനിധീകരിക്കുന്നതിൽ മാത്രം തൃപ്തരാകരുത്." 1917-ൽ ലണ്ടനിലെ കോൺഗ്രിഗേഷണലിസ്റ്റ് സിറ്റി ടെമ്പിളിൽ അസിസ്റ്റന്റ് പ്രചാരകയായി. ഈ ഓഫീസ് കൈകാര്യം ചെയ്യുന്ന ആദ്യ വനിതയായിരുന്നു അവർ.
ഒന്നാം ലോകമഹായുദ്ധത്തിനുശേഷം, റോയ്ഡന്റെ താൽപ്പര്യം സഭയിലെ സ്ത്രീകളുടെ റോളിലേക്ക് മാറി. 1920-ൽ ജനീവയിൽ നടന്ന ഇന്റർനാഷണൽ വുമൺ സഫ്‌റേജ് അലയൻസിന്റെ എട്ടാമത് കോൺഫറൻസിൽ പങ്കെടുക്കവേ, ജൂൺ 6-ന് സെന്റ് പിയറി കത്തീഡ്രലിൽ ഫ്രഞ്ചിലും ഇംഗ്ലീഷിലും അവർ പ്രസംഗിച്ചു. റോയ്ഡൻ 1920 മുതൽ 1940 വരെ ലോകമെമ്പാടും നിരവധി പ്രസംഗ പര്യടനങ്ങൾ നടത്തി. 1929-ൽ അവർ വനിതാ മന്ത്രാലയത്തിനായി സൊസൈറ്റി സ്ഥാപിച്ചപ്പോൾ സ്ത്രീകളുടെ സ്ഥാനാരോഹണത്തിനായുള്ള ഔദ്യോഗിക പ്രചാരണം ആരംഭിച്ചു. 1930-ലെ പുതുവത്സര ബഹുമതികളിൽ റോയ്ഡൻ "രാഷ്ട്രത്തിന്റെ മതജീവിതത്തിൽ പ്രമുഖനായ" ഓർഡർ ഓഫ് കമ്പാനിയൻസ് ഓഫ് ഓണറിലേക്ക് നിയമിക്കപ്പെട്ടു. അവളുടെ ജ്യേഷ്ഠൻ തോമസിനെ 1919-ൽ ഒരു സഹചാരിയാക്കി (ഒന്നാം ലോകമഹായുദ്ധത്തിലെ ഷിപ്പിംഗുമായി ബന്ധപ്പെട്ട അദ്ദേഹത്തിന്റെ പ്രവർത്തനങ്ങൾക്ക്) അവർ മാത്രമാണ് ബഹുമാന്യരായ സഹചാരികളാകുന്നത്.
പുറംകണ്ണികൾ
വർഗ്ഗം:1876-ൽ ജനിച്ചവർ വർഗ്ഗം:1956-ൽ മരിച്ചവർ
ഓർക്കിസ് പർപുരിയ
വിവരണം
ഇടത്ത്‌|ലഘുചിത്രം| സസ്യങ്ങളുടെ കൂട്ടം വലത്ത്‌|ലഘുചിത്രം| പൂങ്കുലകൾ ഓർക്കിസ് പർപുരിയ ശരാശരി 30 - 100 cm ഉയരം. ഇലകൾ വിശാലവും ആയതാകാര-കുന്താകാരവുമാണ്, ചെടിയുടെ ചുവട്ടിൽ ഒരു റോസറ്റ് രൂപപ്പെടുകയും പൂങ്കുലക്ക് ചുറ്റും രൂപപ്പെടുകയും ചെയ്യുന്നു. അവ മാംസളമായതും തിളങ്ങുന്ന പച്ചനിറമുള്ളതുമാണ്, കൂടാതെ 15 സെ.മീ വരെ നീളം ആകാം. പൂങ്കുലകൾ 50 വരെ എണ്ണം വരുന്ന പൂക്കളാൽ മൂടപ്പെട്ടിരിക്കുന്നു. സീപ്പലുകളും മുകളിലെ ദളങ്ങളും വയലേഷ്യസ് അല്ലെങ്കിൽ പർപ്പിൾ ആണ് (അതിനാൽ ഈ ഇനത്തിന്റെ ലാറ്റിൻ നാമം പർപുരിയ ). പുഷ്പത്തിന്റെ ലേബലത്തിന് ഇളം പിങ്ക് അല്ലെങ്കിൽ വെള്ള നിറമുണ്ട്, മധ്യഭാഗം വയലോസ് അല്ലെങ്കിൽ പർപ്പിൾ രോമങ്ങളുടെ കൂട്ടങ്ങളാൽ കാണപ്പെടുന്നു. ഇത് മൂന്ന് നിരകളായി തിരിച്ചിരിക്കുന്നു; പുറത്തെ രണ്ടെണ്ണം ചെറുതും ഇടുങ്ങിയതുമാണ്, അകം വലുതും വൃത്താകൃതിയിലുള്ളതും ഹൃദയത്തിന്റെ ആകൃതിയിലുള്ളതുമാണ്. ഏപ്രിൽ അവസാനം മുതൽ ജൂൺ വരെയാണ് പൂവിടുന്നത്.
തിരിച്ചറിയൽ
ഓർക്കിസ് purpurea സൈനിക ഓർക്കിഡ് ( Orchis militaris ) അല്ലെങ്കിൽ മങ്കി ഓർക്കിഡ് ( Orchis simia ) ആയി തെറ്റിദ്ധരിച്ചേക്കാം. ഈ മൂന്ന് ഇനങ്ങളും പലപ്പോഴും സങ്കരീകരിക്കപ്പെടുന്നു, ഇത് തിരിച്ചറിയാൻ പ്രയാസകരമാക്കുന്നു, എന്നിരുന്നാലും ലേബലത്തിന്റെ ആകൃതി ഓരോ ജീവിവർഗത്തിനും വ്യത്യസ്തമാണ്.
ഭീഷണികൾ
മാനുകൾ, പ്രത്യേകിച്ച് മണ്ട്ജാക്ക്, സ്ലഗ്ഗുകൾ എന്നിവ ഈ ഓർക്കിഡിന് ഏറ്റവും വലിയ ഭീഷണിയാണ്. മനുഷ്യന്റെ പ്രവർത്തനം - വനഭൂമി വൃത്തിയാക്കൽ, പൂക്കൾ എടുക്കൽ അല്ലെങ്കിൽ ചെടികൾ പിഴുതെറിയൽ - ഒരു പ്രധാന ആശങ്കയാണ്.
ബാഹ്യ ലിങ്കുകൾ
വർഗ്ഗം:ടർക്കിയിലെ സസ്യങ്ങൾ വർഗ്ഗം:വടക്കേ ആഫ്രിക്കയിലെ സസ്യജാലം വർഗ്ഗം:ഓർക്കിഡുകൾ
മിഷാൽ ബിൻത് ഫഹദ് അൽ സൗദ്
മിഷാൽ ബിൻത് ഫഹദ് അൽ സൗദ് (ജീവിതകാലം: 1958 – 15 ജൂലൈ 1977; الأميرة مشاعل بنت فهد بن محمد بن عبدالعزيز آل سعود  1977-ൽ 19-ആം വയസ്സിൽ വ്യഭിചാരക്കുറ്റം ചുമത്തപ്പെട്ട്   വെടി വെച്ച് ഉള്ള വധശിക്ഷയ്ക്ക് വിധേയയായ സൗദ് രാജവംശത്തിലെ അംഗമായിരുന്നു. അവർ ഫഹദ് ബിൻ മുഹമ്മദ് രാജകുമാരന്റെ മകളും സൗദി അറേബ്യയിലെ അബ്ദുൽ അസീസ് രാജാവിന്റെ മകനും ഖാലിദ് രാജാവിന്റെ മൂത്ത ഏക സഹോദരനുമായ മുഹമ്മദ് ബിൻ അബ്ദുൽ അസീസ് രാജകുമാരന്റെ ചെറുമകളുമായിരുന്നു.
പശ്ചാത്തലം
മിഷാൽ രാജകുമാരിയുടെ കുടുംബം അവളുടെ സ്വന്തം അഭ്യർത്ഥന പ്രകാരം അവളെ ലെബനനിലെ ബെയ്റൂട്ടിലെ വിദ്യാലയത്തിൽ പഠനത്തിന് അയച്ചു. അവിടെ വെച്ച്, ലെബനനിലെ സൗദി അംബാസഡറായിരുന്ന അലി ഹസൻ അൽ ഷെയറിന്റെ അനന്തരവൻ ഖാലിദ് അൽ ഷാർ മുഹൽഹലുമായി അവൾ പ്രണയത്തിലാവുകയും അവർ ഒരു സ്നേഹ ബന്ധം ആരംഭിക്കുകയും ചെയ്തു. സൗദി അറേബ്യയിലേക്ക് മടങ്ങിയെത്തിയപ്പോൾ, അവർ പലതവണ ഒറ്റയ്ക്ക് കണ്ടുമുട്ടാൻ ഗൂഢാലോചന നടത്തിയതായി തെളിഞ്ഞതോടെ, അവർക്കെതിരെ വ്യഭിചാര കുറ്റം ചുമത്തപ്പെട്ടു. മുങ്ങിമരിച്ചു എന്ന വ്യാജേന അവൾ ഖാലിദിനൊപ്പം സൗദി അറേബ്യയിൽ നിന്ന് രക്ഷപ്പെടാൻ ശ്രമിക്കുന്നതിനിടെ പിടിക്കപ്പെട്ടു. രാജകുമാരി പുരുഷവേഷത്തിലായിരുന്നുവെങ്കിലും ജിദ്ദ വിമാനത്താവളത്തിലെ പാസ്‌പോർട്ട് പരിശോധകനാണ് രാജകുമാരിയെ തിരിച്ചറിഞ്ഞത്. പിന്നീട് അവളെ അവളുടെ കുടുംബത്തിലേക്ക് തിരിച്ചയച്ചു. സൗദി അറേബ്യയിലെ ശരീഅത്ത് നിയമപ്രകാരം, ഒരു വ്യക്തിയെ വ്യഭിചാരത്തിന് ശിക്ഷിക്കുവാൻ വ്യഭിചരിക്കുന്നത് കണ്ട പ്രായപൂർത്തിയായ നാല് പുരുഷ സാക്ഷികളുടെ സാക്ഷ്യത്തിലൂടെയോ അല്ലെങ്കിൽ അവരുടെ സ്വന്തം കുറ്റസമ്മതത്തിലൂടെയോ ( "ഞാൻ വ്യഭിചാരം ചെയ്തുവെന്ന് 4 തവണ കോടതിയിൽ സമ്മതിക്കൽ) മാത്രമേ സാധിക്കൂ. കോടതിയിൽ കുറ്റം സമ്മതിക്കരുതെന്ന്  അവളുടെ കുടുംബം അവളെ പ്രേരിപ്പിച്ചു, പകരം അവളുടെ കാമുകനെ ഇനി ഒരിക്കലും കാണില്ലെന്ന് വാക്ക് കൊടുവാൻ അവളെ പ്രേരിപ്പിച്ചു. കോടതിമുറിയിൽ വച്ച് അവൾ, "ഞാൻ വ്യഭിചാരം ചെയ്തു. ഞാൻ വ്യഭിചാരം ചെയ്തു. ഞാൻ വ്യഭിചാരം ചെയ്തു. ഞാൻ വ്യഭിചാരം ചെയ്തു", എന്ന കുറ്റസമ്മതം ആവർത്തിച്ചു.
വധശിക്ഷ
1977 ജൂലൈ 15 ന് ജിദ്ദയിൽ പാർക്കിലെ ക്വീൻസ് ബിൽഡിംഗിന്റെ അരികിൽ വെച്ച് മിഷാലിനെയും ഖാലിദിനെയും പരസ്യമായി വധിച്ചു. രാജകുടുംബത്തിലെ മുതിർന്ന അംഗമായ അവളുടെ മുത്തച്ഛന്റെ വ്യക്തമായ നിർദ്ദേശപ്രകാരം അവളെ കണ്ണടച്ച്, മുട്ടുകുത്തി, വെടി വച്ച് വധിച്ചു. അവളുടെ വധശിക്ഷ കാണാൻ നിർബന്ധിതനായ ഖാലിദിനെ, ഒരു പ്രൊഫഷണൽ ആരാച്ചാർക്ക് പകരം, രാജകുമാരിയുടെ പുരുഷ ബന്ധുക്കളിൽ ഒരാളാണ് വാളുകൊണ്ട് ശിരഛേദം ചെയ്തത്. അഞ്ച് വെട്ടിനാണ് അവന്റെ തല ഛേദിച്ചത്. ദീര സ്‌ക്വയറിലല്ല, മറിച്ച് ജിദ്ദയിലെ കൊട്ടാരത്തിന് സമീപമാണ് രണ്ട് വധശിക്ഷകളും നടത്തിയത്.
ഒരു രാജകുമാരിയുടെ മരണം ഡോക്യുമെന്ററി
സ്വതന്ത്ര ചലച്ചിത്ര നിർമ്മാതാവ് ആയ ആന്റണി തോമസ് സൗദി അറേബ്യയിലെത്തി രാജകുമാരിയുടെ കഥയെക്കുറിച്ച് മനസ്സിലാക്കാനായി നിരവധി ആളുകളെ അഭിമുഖം നടത്തി. പരസ്പരവിരുദ്ധമായ കഥകൾ അദ്ദേഹം കേട്ടു. അവ പിന്നീട്, ഡെത്ത് ഓഫ് എ പ്രിൻസസ്സ് എന്ന ഒരു ബ്രിട്ടീഷ് ഡോക്യുമെന്ററിക്ക് വിഷയമായി. 1980 ഏപ്രിൽ 9 ന് ഐടിവി ടെലിവിഷൻ നെറ്റ്‌വർക്കിലും പിന്നീട് ഒരു മാസത്തിന് ശേഷം യുണൈറ്റഡ് സ്റ്റേറ്റ്സിലെ പബ്ലിക് ടെലിവിഷൻ നെറ്റ്‌വർക്കായ പിബിഎസിലും ഈ ഡോക്യുമെൻ്ററി പ്രദർശിപ്പിക്കാനായി ഷെഡ്യൂൾ ചെയ്തിരുന്നു. ഈ പ്രക്ഷേപണങ്ങൾ റദ്ദാക്കാൻ വേണ്ടി സൗദിയിൽ നിന്ന് ശക്തമായ നയതന്ത്ര, സാമ്പത്തിക, രാഷ്ട്രീയ സമ്മർദ്ദമുണ്ടായി. അതെ തുടർന്ന് ഈ സംഭവം കടുത്ത പ്രതിഷേധത്തിന് വിധേയമായി. ബ്രിട്ടീഷ് സംപ്രേക്ഷണം റദ്ദാക്കുന്നതിൽ പരാജയപ്പെട്ടതിനെത്തുടർന്ന് ഖാലിദ് രാജാവ് ബ്രിട്ടീഷ് അംബാസഡറെ സൗദി അറേബ്യയിൽ നിന്ന് പുറത്താക്കി.
സിനിമ അടിച്ചമർത്താൻ ഖാലിദ് രാജാവ് നെറ്റ്‌വർക്കിന് 11 മില്യൺ ഡോളർ വാഗ്ദാനം ചെയ്തതായി പറയപ്പെടുന്നു.
സംവിധായകൻ ആന്റണി തോമസിന്റെ അഭിപ്രായത്തിൽ, വിചാരണയോ ഔദ്യോഗിക വധശിക്ഷയോ ഉണ്ടായിട്ടില്ല.
ഡെത്ത് ഓഫ് എ പ്രിൻസസ്സിൻ്റെ സഹ-ലേഖകനും എക്സിക്യൂട്ടീവ് പ്രൊഡ്യൂസറുമായ ഡേവിഡ് ഫാനിംഗ് കൂട്ടിച്ചേർത്തു:
ബാഹ്യ ലിങ്കുകൾ
വർഗ്ഗം:1977-ൽ മരിച്ചവർ വർഗ്ഗം:1958-ൽ ജനിച്ചവർ വർഗ്ഗം:സൗദി അറേബ്യ
ലെസ്റ്റർ അല്ലൻ പെൽട്ടൺ
ലെസ്റ്റർ അല്ലൻ പെൽട്ടൺ Lester Allan Pelton (സെപ്റ്റംബർ 5, 1829 – മാർച്ച് 14, 1908) ഒരു അമേരിക്കൻ ഉപജ്ഞാതാവാണ്.അമേരിക്കയിലും ലോകത്തെമ്പാടും വിദ്യുച്ഛക്തിയിലും ജലവൈദ്യുതിയിലും കാര്യമായ സംഭാവനകൾ നൽകിയ ആളാണ് അദ്ദേഹം. ജലവൈദ്യുതി രംഗത്തെ പിതാവായി അദ്ദേഹത്തെ കരുതിപ്പോരുന്നു. അദ്ദേഹം രൂപകല്പന ചെയ്ത പെൽട്ടൺ ടർബൈനുകൾ ആണ് ഇന്ന് ലോകത്തിലെ പല ജലവൈദ്യുത നിലയങ്ങളിലും പ്രവർത്തിക്കുന്നത്.
ജീവിതരേഖ
ലെസ്റ്റർ പെൾട്ടൺ അമേരിക്കയിലെ ഒഹയോ സംസ്ഥാനത്തുള്ള വെർമീലിയണിലുള്ള ഒരു മരക്കുടിലിലാണ് ജനിച്ചത്. അദ്ദേഹത്തിൻ്റെ മുത്തച്ഛൻ കാപ്റ്റൻ ജോസയാ പെൽട്ടൺ തൻ്റെ സമ്പാദ്യം മുഴുവനും 1812 കാലത്തെ യുദ്ധത്തിൽ നഷ്ടപ്പെട്ടയാളാണ്. അതിനുശേഷം അദ്ദേഹം കുടുംബത്തെ ഒഹയോവിലേക്ക് പറിച്ചുനട്ടു. . ലെസ്റ്ററിൻ്റെ പിതാവ് അല്ലൻ പെൽട്ടനും മാതാവ് ഫാനി കഡ്ഡിബാക്കുമായിരുന്നു. ബാല്യകാലത്ത് ലെസ്റ്റർ കുടുംബത്തിൻ്റെ കൃഷിയിടത്തിൽ ജോലി ചെയ്യുകയും കഡ്ഡിബാക്ക് ഗ്രേഡ് സ്കൂളിൽ പഠിക്കുകയും ചെയ്തു.
1850 ഇൽ യുവാവായ ലെസ്റ്ററും അവിടങ്ങളിലുള്ള മറ്റു യുവാക്കളും കാലിഫോർണിയിലെ സ്വർണ്ണ ഖനികളിൽ ജോലിചെയ്യുവാനായി ഒഹയോ വിട്ടു. സ്വർണ്ണ ഖനനത്തിൽ കാര്യമായ ഭാവി ഇല്ലായിരുന്നു അദ്ദേഹത്തിനെങ്കിലും അവിടെയുള്ള സാക്രമെൻ്റോ നദിയിൽ നിന്ന് മീൻ പിടിക്കുകയും അത് അവിടെ തന്നെ വിൽകുവാനും ലെസ്റ്ററിനു കഴിഞ്ഞിരുന്നു. മരപ്പണിക്കാരനായും അദ്ദേഹം പ്രവർത്തിച്ചു. 1860 ഇൽ അടുത്തുള്ള സിയറ നെവാഡയിൽ സ്വർണ്ണനിക്ഷേപം കണ്ടെത്തപ്പെട്ടതിനെ തുടർന്ന് അദ്ദേഹം കാലിഫോർണിയയിലെ കാംപ്ടൺവില്ലേയിലെക്ക് കുടിയേറി. അവിടെ ഒരു തടിമില്ലിലായിരുന്നു അദ്ദേഹത്തിനു ജോലി. ലെസ്റ്റർ കൂടുതൽ സമയവും ഖനിയുടെ പ്രവർത്തനങ്ങൾ പഠിക്കാൻ ചിലവിട്ടു. ഇത് അദ്ദേഹത്തിനു ഖനനത്തെക്കുറിച്ചും അതിൽ ഉപയോഗിക്കുന്ന എഞ്ചിനീയറിങ് തത്വങ്ങളെക്കു റിച്ചും നല്ല അറിവ് അദ്ദേഹത്തിനു പ്രദാനം ചെയ്തു.
പെൽട്ടൺ ജലച്ചക്രത്തിൻ്റെ കണ്ടുപിടുത്തം
ഖനിയിലെ വൈദ്യുതിക്കായി പ്രധാനമായും നിരാവി യന്ത്രങ്ങളെയാണ് ആശ്രയിച്ചിരുന്നത്. ഇത് വളരെയധികം വിറക് കത്തിക്കാൻ കാരണമാക്കുകയും തന്മൂലം അടുത്തുണ്ടായിരുന്ന കാടുകൾ വെട്ടിത്തെളിക്കുന്നതിലും എത്തിനിന്നു. ജലച്ചക്രങ്ങളും വൈദ്യുതിക്കായി ഉപയോഗിച്ചിരുന്നു എങ്കിലും അവയെല്ലാം മലകളിൽ നിന്ന് പ്രവഹിച്ചിരുന്ന വെള്ളത്തിൻ്റെ ശക്തി ഊറ്റിയെടുക്കുന്നതിൽ വിജയിച്ചിരുന്നവയായിരുന്നില്ല. 1939 ൽ സ്റ്റാൻഫോർഡ് സർവ്വകലാശാലയിലെ മെക്കാനിക്കൽ എഞ്ചിനീയറിങ്ങിലെ ഡബ്ല്യു. എഫ്. ഡുറാൻ്റ് പ്രസ്താവിക്കുന്നത് പ്രകാരം പെൽട്ടണിൻ്റെ കണ്ടുപിടുത്തം ആകസ്മികമായ ഒന്നാണ്. പെൽട്ടൺ ഒരു ജലച്ചക്രം പ്രവർത്തിക്കുന്നത് നോക്കിക്കാണുകയായിരുന്നു. അതിനിടക്കാണ് ജലച്ചക്രത്തിൻ്റെ ചക്രം ഘടിപ്പിച്ചിരുന്ന താക്കോൽ പെട്ടന്നെ തെന്നി മാറിയത്. ഇത് കാരണം ചക്രത്തിന് സ്ഥാനഭ്രംശം സംഭവിക്കുകയും ചെയ്തു. ഇത് കാരണം ജലപ്രവാഹം അതിലെ കപ്പുകളിൽ പതിക്കേണ്ടതിനു പകരം അതിൻ്റെ അരികുകളിൽ പതിക്കാൻ തുടങ്ങുകയും അതു മൂലം ജലച്ചക്രത്തിൻ്റെ ഗതി തിരിയുകയും വേഗത വർദ്ധിക്കുകയും ചെയ്തു. അതായിരുന്നു ലെസ്റ്റർ പെൽട്ടണിൻ്റെ കണ്ടുപിടുത്തം. സാധാരണ ടർബൈനുകളിൽ കപ്പിൻ്റെ മധ്യഭാഗത്തായി ജലം പതിക്കുകയും കുത്തിത്തെറിക്കുന്ന ജലം അതിൻ്റെ വേഗത തടസ്സപ്പെടുത്തുകയും ചെയ്തിരുന്നു.
പരീക്ഷണ നീരീക്ഷണങ്ങളിലൂടെ ലെസ്റ്റർ, നൈറ്റ് മൂശയിൽ പണികഴിപ്പിച്ച നൈറ്റ് വീലിൻ്റെ ശേഷി വർദ്ധിപ്പിച്ചു. ഈ ജലച്ചക്രത്തിൽ ജലം പതിക്കുന്നയിടം അല്പം മാറ്റിയായിരുന്നു സ്ഥാപിച്ചത്. മാത്രവുമല്ല ജലപ്രവാഹം ചരിച്ച് പതിപ്പിക്കാനും അദ്ദേഹം ശ്രമിച്ചു. അതേ സമയത്ത് മുറിഞ്ഞ ആകൃതിയിലുള്ള കപ്പുപയോഗിച്ചും അദ്ദേഹം പരീക്ഷണം തുടർന്നു.
ജാവാ കടൽ
ജാവ കടൽ (ഇന്തോനേഷ്യൻ: ലൗട്ട് ജാവ) സുന്ദ ഷെൽഫിൽ വിപുലമായിക്കിടക്കുന്ന ഒരു ആഴംകുറഞ്ഞ കടലാണ്. വടക്കുഭാഗത്ത് ബോർണിയോ, തെക്കുഭാഗത്ത് ജാവ, പടിഞ്ഞാറ് സുമാത്രാ, കിഴക്ക് സുലവേസി എന്നീ ഇന്തോനേഷ്യൻ ദ്വീപുകൾക്കിടയിലായാണ് ഈ കടലിന്റെ സ്ഥാനം.
ഭൂമിശാസ്ത്രം
സുന്ദ ഷെൽഫിന്റെ തെക്കൻ ഭാഗത്തിന്റെ 1,790,000 ചതുരശ്രകിലോമീറ്റർ (690,000 ചതുരശ്ര മൈൽ) പ്രദേശത്തെ ജാവ കടൽ ഉൾക്കൊണ്ടിരിക്കുന്നു. ഒരു ആഴം കുറഞ്ഞ കടലായ ഇതിന്റെ ശരാശരി ആഴം ഏകദേശം 46 മീറ്റർ (151 അടി) ആണ്. ഇത് കിഴക്ക്-പടിഞ്ഞാറ് 1,600 കിലോമീറ്ററും (990 മൈൽ) വടക്കു-തെക്ക് 380 കിലോമീറ്റർ (240 മൈൽ) നീളത്തിൽ മൊത്തം 320,000 ചതുരശ്ര കിലോമീറ്റർ (120,000 ചതുരശ്ര മൈൽ) വിസ്തീർണ്ണമുള്ള ഭൂപ്രദേശത്തായി നിലനിൽക്കുന്നു. അവസാന ഹിമയുഗത്തിന്റെ പര്യവസാനത്തിൽ സമുദ്രജലവിതാനം വർദ്ധിച്ചതോടെയാണ് ഇത് രൂപം കൊണ്ടത്.
അവലംബം
വർഗ്ഗം:ശാന്തമഹാസമുദ്രത്തിലെ കടലുകൾ
അനായ് അയ്യ സഹോദരങ്ങൾ
19-ാം നൂറ്റാണ്ടിൽ തമിഴ്നാട്ടിൽ ജീവിച്ചിരുന്ന, കർണാടക സംഗീത രചയിതാക്കളായ രണ്ട് സഹോദരന്മാരാണ് അനായ് അയ്യ സഹോദരങ്ങൾ. അനൈ അയ്യരും അന്നവയ്യരും തെലുങ്കിലും തമിഴിലും കൃതികൾ രചിക്കുകയും ഉമദാസ എന്ന മുദ്ര ഉപയോഗിക്കുകയും ചെയ്തു.
ത്യാഗരാജന്റെ സമകാലികരായിരുന്നു, മഹാ വൈദ്യനാഥ അയ്യരുമായി ബന്ധമുള്ള അനൈ അയ്യ സഹോദരങ്ങൾ. തഞ്ചാവൂർ ജില്ലയിലെ വയച്ചേരിയിലും തിരുവയ്യാറിലുമാണ് അവർ താമസിച്ചിരുന്നത്. തഞ്ചാവൂരിലെ സെർഫോജി രണ്ടാമൻ രാജാവാണ് അവരെ സംരക്ഷിച്ചത്. നിലവിൽ ലഭ്യമായ 26 തമിഴ് കൃതികളും, 12 തെലുങ്ക് കൃതികളും അവർ ഒരുമിച്ച് എഴുതിയെന്ന് കരുതുന്നു. തത്ത്വചിന്താപരമായ രചനകൾ, ശിവനേയും പാർവ്വതിയേയും പ്രകീർത്തിക്കുന്നതാണ്.
അംബനംനു (തോടി), ഇന്ത പരാക (മായാമാളവഗൗള), പരുവം പാർക്ക ന്യായമ (ശുദ്ധധന്യാസി), ശരണു ശരണു (ചെഞ്ചുരുട്ടി) മഹിമ തെലിയ തരമാ (ശങ്കരാഭരണം) തുടങ്ങിയവ അവരുടെ പ്രശസ്തമായ ചില രചനകളാണ്.
അവലംബം
വർഗ്ഗം:കർണ്ണാടകസംഗീതജ്ഞർ
കേരള ഫോക്‌ലോർ അക്കാദമി പുരസ്കാരങ്ങൾ 2012
കേരള ഫോക്‌ലോർ അക്കാദമി പുരസ്കാരങ്ങൾ 2012 ലെ വിജയികളുടെ പട്ടിക
അവലംബം
വർഗ്ഗം:പുരസ്കാരങ്ങൾ വിഷയം തിരിച്ച്
ശിവ്കർ ബാപ്പുജി തൽപഡെ
1864-ൽ മുംബൈയിൽ ജനിച്ച ശിവ്കർ ബാപ്പുജി തൽപഡെ(Shivkar Bāpuji Talpade, शिवकर बापूजी तळपदे) 1895-ൽ മനുഷ്യനെ വഹിക്കാത്ത ഒരു ആകാശ യാനം നിർമ്മിച്ച് പറപ്പിച്ചു തെളിച്ചതായി പറയപ്പെടുന്ന ഒരു ഭാരതീയ പണ്ഡിതനാണ്. തൽപഡെയുടെ വിമാനത്തിന് 'മരുത്‌സഖാ' (Marutsakhā, मरुत्सखा വായുവിന്റെ സുഹൃത്ത് എന്ന അർത്ഥത്തിൽ) എന്നായിരുന്നു പേരു നൽകിയിരുന്നത്. അദ്ദേഹം മുംബൈയിൽ ജീവിച്ചിരുന്ന ഒരു സംസ്കൃത പണ്ഡിതനും വേദജ്ഞനും ആയിരുന്നു.
മരുത്‌സഖാ
വിമാന എന്നതിൽ നിന്നും പ്രചോദനം ഉൾക്കൊണ്ടു കൊണ്ട് നിർമ്മിച്ചതാണ് മരുത്‌സഖാ എന്നു കരുതപ്പെടുന്നു. മരുത്ശക്തി(Marutsakthi) എന്നായിരുന്നു ആ വിമാനത്തിന്റെ പേരെന്നും ഒരഭിപ്രായമുണ്ട്. വിമാന എന്നതിന് സംസ്കൃതത്തിൽ പറക്കുന്ന വാഹനം എന്നാണ് അർത്ഥം, എന്ന് ഡി.കെ. കാഞ്ജിലാലിന്റെ 1985-ലെ വിമാന ഇൻ ഏൻഷ്യന്റ് ഇന്ത്യ : ഏയ്റോപ്ലേൻസ് ഓർ ഫ്ലൈയിംഗ് മെഷീൻസ് ഇൻ ഏൻഷ്യന്റ് ഇന്ത്യ(Vimana in Ancient India: Aeroplanes Or Flying Machines in Ancient India)യിൽ പ്രതിപാദിക്കുന്നു, അതു പോലെ തന്നെ തൽപഡെയെപറ്റി മറാഠാ ഭാഷാ ദിനപത്രമായ കേസരിയിലെ ലേഖനങ്ങളിലും പറഞ്ഞിരിക്കുന്നു. തൽപഡേയുടെ ഒരു ശിഷ്യനായ പണ്ഡിറ്റ്. എസ്.ഡി. സതാവ്‌ലേക്കർ എഴുതിയതനുസരിച്ച് മരുത്സഖായ്ക്ക് ഏതാനും മിനുട്ടുകൾ പറക്കാൻ കഴിഞ്ഞിരുന്നു.
കെ.ആർ.എൻ. സ്വാമിയുടെ അഭിപ്രായത്തിൽ
ഈ പരീക്ഷണപ്പറക്കലിന്റെ സമയത്തെ മഹാദേവ് ഗോവിന്ദ് റാനാഡേയുടേയും സയ്യാജിറാവു ഗേയ്‌ക്ക്‌വാദിന്റേയും സാന്നിദ്ധ്യം "ആന്നൽസ് ഓഫ് ദി ഭണ്ഡാർക്കർ ഓറിയന്റൽ റിസർച്ച് ഇൻസ്റ്റിറ്റ്യൂട്ട്"(Annals of the Bhandarkar Oriental Research Institute)-ലും പരാമർശിച്ചിട്ടുണ്ട്. 2004-ൽ ഒരു മുൻ ഇന്ത്യൻ പ്രതിരോധ വകുപ്പ് ഓഫീസർ മരുത്‌സഖായ്ക്ക് തന്റെ യഥാർത്ഥത്തിൽ സങ്കല്പിക്കപ്പെട്ട കഴിവുകൾ മുഴുവൻ പ്രവർത്തിപ്പിക്കാൻ സാങ്കേതികമായ കാരണങ്ങളാൽ കഴിഞ്ഞില്ല എന്ന് നിരീക്ഷിക്കുകയുണ്ടായി.
വിശകലനം
ചരിത്രപരമായി ഈ പറക്കൽ പരീക്ഷണത്തിന്റെ സാങ്കേതികത്തികവിന്റെ സാധ്യതകളും അതിന്റെ വിജയത്തിന്റെ സാദ്ധ്യതകളും തുലോം വിരളമായി കണക്കാക്കപ്പെടുന്നു. ഈ പരീക്ഷണത്തിന് തൽപഡേ ഉപയോഗിച്ചു എന്ന് കരുതപ്പെടുന്ന വേദിക് അയോൺ ഡിസൈൻ പിന്നീട് ആകാശ യാത്രക്കുതകുന്നതാണോയെന്ന് സാങ്കേതിക സാദ്ധ്യതാ പഠനത്തിന് വിഷയമാക്കിയിട്ടുണ്ട്. സ്റ്റീവൻ ജെ. റോസെൻ തന്റെ "ദി ജെഡി ഇൻ ദി ലോട്ടസ്: സ്റ്റാർ വാർസ് ആന്റ് ദി ഹിന്ദു ട്രഡീഷൻ"(The Jedi in the Lotus: Star Wars and the Hindu Tradition) പുസ്തകത്തിലും ഇതേ ചോദ്യങ്ങൾ ഉയർത്തിയിട്ടുണ്ട്. പരീക്ഷണത്തിനു ശേഷം മരുത്‌സഖാ തൽപഡേയുടെ വീട്ടിലായിരുന്നു അദ്ദേഹത്തിന്റെ മരണം വരെ സൂക്ഷിച്ചിരുന്നത്. തൽപഡെയുടെ ഒരു മരുമകൾ റോഷൻ തൽപഡേയോടു സംസാരിച്ചിട്ടുള്ള വെലാകരയുടെ വിവരണമനുസരിച്ച് തൽപഡേയുടെ കുടുംബം ആ ആകാശയാനത്തിന്റെ ചട്ടക്കൂട്ടിൽ ഇരുന്ന് തങ്ങൾ പറക്കുന്നതായി സങ്കല്പിക്കുമായിരുന്നത്രേ. മരുത്‌സഖായുടെ ഒരു പുനർനിർമ്മിച്ച പകർപ്പ് വില്ലെ പാർലെയിൽ സൂക്ഷിച്ചിട്ടുണ്ടായിരുന്നു, ഈ പരീക്ഷണം സംബന്ധിച്ച വിവരണങ്ങളും രേഖകളും എച്.എ.എല്ലിലും സംരക്ഷിച്ചിട്ടുണ്ട്.
റുഖയ്യ ബിൻത് മുഹമ്മദ്
ജീവചരിത്രം
മക്കയിലാണ് ജനിച്ചത്. മുഹമ്മദ് നബിക്ക് ഖദീജയിലുണ്ടായ നാലാമത്തെ കുട്ടിയായിരുന്നു റുഖയ്യ. 601  അല്ലെങ്കിൽ 602 എഡി എന്നതാണ് ജനന വർഷം.സൈനബിൻറെ ജനനത്തിന് ശേഷമാണ് റുഖിയ്യയുടെ ജനനം.
എഡി 610 ആഗസ്റ്റിനു മുമ്പാണ് വിവാഹം നടന്നത്. ഉത്ബ ഇബിനു അബൂലഹബ് ആയിരുന്നു ഭർത്താവ്. പക്ഷെ ഈ വിവാഹ ബന്ധം പരിപൂർണ്ണതയിലെത്തിയിരുന്നില്ല. മാതാവ്  ഖദീജ ഇസ്ലാം മതം സ്വീകരിച്ചപ്പോൾ റുഖയ്യയും മതം സ്വീകരിച്ചു. 613 മുതൽ മുഹമ്മദ് നബി പരസ്യമായി പ്രബോധനം നടത്താനാരംഭിച്ചപ്പോൾ കുറൈശികൾ അദ്ദേഹത്തെ ബോധ്യപ്പെടുത്തി. "താങ്കളുടെ മകളുടെ കാര്യം ആലോചിച്ചിട്ടാണ് ഇതുവരെ പരിഗണന നൽകിയത്." കുറൈശികൾ ഉത്ബയോട് റുഖയ്യയെ വിവാഹമോചനം ചെയ്യാൻ ആവശ്യപ്പെടുകയും പകരമായി അബാൻ ഇബിനു സൈദ് ഇബിനു അൽ-ആസിൻറെ മകളെ വിവാഹം ചെയ്തുതരാമെന്ന് വാഗ്ദാനം ചെയ്യുകയും ചെയ്തു. അബൂലഹബ്, താങ്കൾ നരകാവകാശിയാണെന്ന് മുഹമ്മദ് നബി പറഞ്ഞതോടെ പകമൂത്ത അബൂലഹബ് മുഹമ്മദിൻറെ മകളായ റുഖയ്യയെ വിവാഹമോചനം ചെയ്യാനും അല്ലാത്ത പക്ഷം മകനായ ഉത്ബയോട് ഇനി സംസാരിക്കില്ലെന്ന് അറിയിക്കുകയും ചെയ്തു.ഇതോടെ ഉത്ബ റുഖയ്യയെ വിവാഹമോചനം ചെയ്യുകയായിരുന്നു
പിന്നീട് എഡി 615 ൽ ഉസ്മാനുബിനു അഫ്ഫാനാണ് വിവാഹം ചെയ്തത്. അബീസിനിയ്യയിലേക്ക് പാലായനം ചെയ്തപ്പോൾ റുഖയ്യയും അവരോടൊപ്പം പാലായനം ചെയ്തു. യാതന ഏറെ സഹിച്ച അവർക്ക് ഈ സമയം ഗർഭചിദ്രതയുണ്ടായി. 616 ൽ അവർ അബീസിനിയ്യയിൽ നിന്ന് തിരിച്ചുപോന്നു,  അബ്ദുള്ള എന്ന പേരായ മകനു ജന്മം നൽകി. എഡി 619ലായിരുന്നു അത്. ആറ് വയസ്സായപ്പോൾ മകനായ അബ്ദുള്ള മദീനയിൽവെച്ച് മരണപ്പെട്ടു. പിന്നീട് റുഖയ്യക്ക് കുട്ടികളുണ്ടായിട്ടില്ല.
619 ൽ മക്കയിലേക്ക് മടങ്ങിയവരുടെ കൂട്ടത്തിൽ ഉസ്മാനും റുഖയ്യയുമുണ്ടായിരുന്നു. 622ൽ ഉസ്മാൻ മദീനയിലേക്ക് പാലായനം ചെയ്തു. പിന്നീട് റുഖയ്യയും അവരെ അനുഗമിച്ച് മദീനയിലേക്ക് പോയി.
വളരെ മനോഹരിയായ കുട്ടിയായിരുന്നു റുഖയ്യ.
624 ൽ റുഖയ്യ രോധബാധിയായി കിടന്നതോടെ ഉസ്മാൻ സൈന്യത്തിൻറെ ഉത്തരവാദിത്തങ്ങളിൽ നിന്ന് വിട്ട്മാറി അവരെ പരിചരിച്ചു. പക്ഷെ ഒരു മാസത്തിനികം അവർ മരണപ്പെട്ടു. ബദർ യുദ്ധത്തിലെ വിജയ വാർത്തയുമായി മദീനയിലേക്ക് വരികയായിരുന്ന സൈദ് ഇബിനു ഹരിതാഹ് വന്നപ്പോൾ റുഖയ്യയുടെ മരണ വാർത്തയായിരുന്നു മദീനയിൽ. യുദ്ധ ശേഷം മുഹമ്മദ് നബിയും സംഘവും മദീനയിലേക്ക് മടങ്ങി വരികയും കുടുംബങ്ങളെല്ലാം അവരുടെ കബർ സന്ദർശിക്കുകയും ചെയ്തു. അവിടെയൊരു സ്ത്രീ വളരെ ശബ്ദത്തിൽ തന്നെ കരഞ്ഞപ്പോൾ ഉമർ അത് വിലക്കിയെങ്കിലും മുഹമ്മദ് നബി പറഞ്ഞു."അവർ കരയട്ടെ ഉമർ; പക്ഷെ ശൈത്താനെ സൂക്ഷിക്കണമെന്ന് അറിയിക്കുകയും ചെയ്തു."
നേരും നുണയും
വൈക്കം മുഹമ്മദ് ബഷീർ രചിച്ച് വി ടി നന്ദകുമാർ എഡിറ്റ് ചെയ്ത് പുറത്തിറക്കിയ പുസ്തകമാണ് നേരും നുണയും. ബഷീറിന്റേതായിട്ടുള്ള ചോദ്യോത്തരങ്ങൾ, കത്തുകൾ തുടങ്ങിയവ ഉൾക്കൊള്ളുന്നതാണ് ഈ പുസ്തകം. 34 രചനകൾ അടങ്ങിയ സമാഹാരമാണിത്. ബഷീറിൻേറതു മാത്രമായ നർമ്മ രസങ്ങൾ കത്തുകളിലും ചോദ്യങ്ങൾക്കുള്ള മറുപടികളിലും കാണാവുന്നതാണ്.
ബഷീർ: ഭർത്താവ് എന്നു പറയുന്ന ആ പാവത്തിനെ ഉപദ്രവിക്കാതിരിക്കാൻ അപേക്ഷ. അതിയാനു ക്ഷീണമാണ്. വിറ്റാമിൻ, ഇരുമ്പ് കാൽസ്യം എന്നീ ഗുളികകളും, പാൽ, മുട്ട, സൂപ്പ്, എന്നിവയും, നല്ല രുചിയുള്ള കറികൾ ചേർത്തു ചോറും കൊടുക്കുക. ഒരു മാസം കഴിയുമ്പോൾ പണ്ടത്തെ മാതിരി പ്രേമത്തിൻറെ കൊലവിളി കേൾക്കും!
ഇത്തരത്തിൽ പലവിധത്തിലുള്ള ചോദ്യങ്ങളും അവയ്ക്ക് നർമ്മ രസങ്ങളോടു കൂടി ബഷീർ നൽകുന്ന മറുപടികളുമാണ് ഇതിൽ പറയുന്നത്.
കോഴിപ്പോര്
ലഘുചിത്രം|തമിഴ്‌നാട്ടിലെ കോഴിപ്പോര് ഇന്ത്യയിലടക്കം മിക്ക രാജ്യങ്ങളിലും പണ്ടു മുതലേ പ്രചാരം നേടിയ ഒരു വിനോദമാണ് കോഴിപ്പോര്. തമിഴിൽ ചേവൽ ചണ്ടൈ എന്നറിയപ്പെടുന്ന ഈ വിനോദത്തിന് തമിഴ്നാട്ടിൽ ഏറെ ആരാധകരുണ്ട്. ഇന്ത്യയുൾപ്പെടെ ലോകത്തെങ്ങും കോഴിപ്പോര് നിരോധിച്ചിട്ടുണ്ടെങ്കിലും ഇത് ഇപ്പോഴും തുടരുന്നുണ്ട്. ഇന്ത്യയിലെ ശിക്ഷാനിയമം 428, 429 വകുപ്പുകളിലും മൃഗപീഡന നിയമം പതിനൊന്നാം വകുപ്പിലും കോഴിപ്പോരു നടത്തുന്നവരെ അറസ്റ്റുചെയ്യാൻ നിയമമുണ്ട്.
ചരിത്രം
ഏറെ പഴക്കമുള്ള ഒരു വിനോദമാണ് കോഴിപ്പോര്. പേർഷ്യയിൽ 6000 വർഷങ്ങൾക്കു മുമ്പേ ഇത് നിലനിന്നതായി പറയപ്പെടുന്നു. സിന്ധു നദീ തട സംസ്കാര കാലത്തും ആളുകൾ ഈ വിനോദത്തിലേർപ്പെട്ടിരുന്നതായി ചില ഗ്രന്ഥകാരന്മാർ ചൂണ്ടിക്കാട്ടിയിട്ടുണ്ട്.
മത്സര രീതി
ലഘുചിത്രം|കോഴിപ്പോരിൽ കോഴികളുടെ കാലിൽ കെട്ടി വയക്കുന്ന കത്തികൾ പ്രത്യേക പരിശീലനം നൽകിയ പൂവൻകോഴികളെയാണ് പോരിനിറക്കുക. ചെറുപ്പത്തിലേ കോഴികളെ പിടികൂടി, ചെറിയ കൂടുകളിലടക്കുകയും നന്നായി തീറ്റയും മരുന്നുകളും നൽകുകയും ചെയ്യുന്നു. പേശികൾ പെട്ടെന്നു വികസിപ്പിക്കാൻ സ്റെറോയിഡുകൾ വരെ നൽകുന്നു. നേരമ്പോക്കിനായി തുടങ്ങിയ ഈ വിനോദം ഇന്ന് ചൂതുകളി വ്യവസായമായി മാറിയിട്ടുണ്ട്. മെയ്യൊതുക്കവും സമരാസക്തിയുമുള്ള പോരുകോഴികളെ പ്രത്യേകം വളർത്തിയെടുക്കുന്നു. കോഴികളുടെ കാലുകളിൽ അള്ളുകൾ എന്ന പേരിലുള്ള കൂർത്തുമൂർത്ത ലോഹനിർമിതമായ നഖങ്ങളും മുള്ളുകളും വെച്ചുപിടിപ്പിക്കുന്നു. കാലുകളിലെ പിൻനഖം വെട്ടിക്കളഞ്ഞ് മുറിവുണങ്ങുമ്പോൾ തൽസ്ഥാനത്ത് മൂന്നിഞ്ചുവരെ വലിപ്പമുള്ള കത്തികളോ അഗ്രം വളഞ്ഞ കൊളുത്തുകളോ ഘടിപ്പിക്കുകയാണ് ചെയ്യുന്നത്. ചോളവും കോറയുമാണ് പ്രധാന ഭക്ഷണം.
അങ്കത്തട്ട് പോലെ തയ്യാറാക്കിയ അഞ്ചോ ആറോ മീറ്റർ വ്യാസത്തിലുള്ള വൃത്താകൃതിയിൽ സജ്ജമാക്കിയ പോർക്കളത്തിലാണ് മത്സരം. പോരിനു മുമ്പേ അല്പം മദ്യം ഇവയ്ക്കു നൽകാറുണ്ട്. തുടർന്ന് മലദ്വാരങ്ങളിൽ മുളകുപുരട്ടും. ഒന്നിന്റെ കഴുത്തിൽ മുറുക്കിപ്പിടിച്ചു, രണ്ടാമത്തേതിനെക്കൊണ്ടു കൊത്തിച്ച് ദേഷ്യം പിടിപ്പിക്കും. ഓടിയടുത്തു കൊത്തുക, ഒഴിഞ്ഞുമാറി തലയുടെ പലഭാഗത്തും പൂവിലും മുതുകിലും കഴുത്തിലും കൊത്തുക, മുള്ളുകൊണ്ടള്ളുക തുടങ്ങിയവയാണ് പയറ്റുമുറകൾ. മുറിവേറ്റ് കൊക്കിലൂടെ രക്തമൊഴുക്കി ഒന്ന് മരിച്ചുവീഴുന്നതു വരെ പേര് തുടരും. രണ്ടാമത്തേതിനു മാരകമായി മുറിവേറ്റിട്ടുണ്ടാകും. പിന്നെയും പോരാട്ടത്തിനു ശേഷിയുണ്ടെങ്കിൽ തിരികെ കൂട്ടിലാക്കും. കാലൊടിയുകയോ കണ്ണ് തകരുകയോ ചെയ്തിട്ടുണ്ടെങ്കിൽ ഉടമ അതിന്റെ കഴുത്തു ഞെരിക്കും. അങ്കം ജയിച്ച കോഴിയും ചിലപ്പോൾ ചത്തുവീഴാറുണ്ട്. അവയുടെ ഇറച്ചിയാണ് ജേതാവിനും അനുയായികൾക്കും അന്നത്തെ സദ്യ.
ഇന്ത്യയിൽ
ഒറീസ, ആന്ധ്രാപ്രദേശ്, ബീഹാർ, തമിഴ്നാട്, പാലക്കാട് എന്നിവിടങ്ങളിലെ ഗ്രാമങ്ങളിൽ കോഴിപ്പോരിന് നല്ല പ്രചാരമുണ്ട്. ഒക്ടോബർ മുതൽ ഡിസംബർ വരെയാണ് തമിഴ്ഗ്രാമങ്ങളിൽ കോഴിയങ്കം നടക്കുന്നത്. തിരുച്ചി, തഞ്ചാവൂർ, മധുരൈ, പുതുക്കോട്ട,പൊള്ളാച്ചി, മീനാക്ഷിപുരം തുടങ്ങിയ സ്ഥലങ്ങളിലും കോഴിപ്പോര് മത്സരങ്ങൾ നടക്കാറുണ്ട്.
ഇറാഖിൽ
ഇറാഖിൽ കോഴിപ്പോര് നിയമവിരുദ്ധമെങ്കിലും വ്യാപകമാണ്. ബാഗ്ദാദിലാണ് പ്രധാനമായും മത്സരം നടക്കുന്നത്. ചൂടു കൂടുതലുള്ള ജൂൺ മുതൽ ഒക്റ്റോബർ വരെയുള്ള മാസങ്ങളൊഴിച്ച് എല്ലാദിവസവും വൈകിട്ട് അഞ്ചു മുതൽ പതിനൊന്നു വരെയും, വെള്ളിയാഴ്ചകളിൽ രാവിലെയും മത്സരം നടക്കാറുണ്ട്.
പുറം കണ്ണികൾ
വർഗ്ഗം:കോഴിപ്പോര് വർഗ്ഗം:മൃഗങ്ങളെ ഉപയോഗിച്ചുള്ള വിനോദങ്ങൾ വർഗ്ഗം:മൃഗങ്ങൾക്കെതിരെയുള്ള ക്രൂരത
അലെക്സാണ്ടർ ബെല്യായെവ്
ഒരു സോവിയറ്റ് റഷ്യൻ ശാസ്ത്ര നോവലിസ്റ്റായിരുന്നു അലെക്സാണ്ടർ ബെല്യായെവ് (Алекса́ндр Рома́нович Беля́ев, ; 1884–1942). അദ്ദേഹത്തിന്റെ പല രചനകളും സോവിയറ്റു യൂണിയനിൽ വൻ പ്രചാരം നേടിയിരുന്നു. ഉഭയജീവി മനുസ്യൻ മലയാളത്തിൽ സോവിയറ്റു യൂണിയനിൽ നിന്നും റാദുഗ പബ്ലിഷേഴ്സ് പ്രസിദ്ധീകരിച്ചിട്ടൂണ്ട്. Professor Dowell's Head, ഏരിയൽ, ദ എയർ സെറ്റിലർ എന്നിവ ഇംഗ്ലിഷിൽ പുസ്തകമായിട്ടുണ്ട്.
ജീവചരിത്രം
അലെക്സാണ്ടർ ബെല്യായെവ് റഷ്യയിലെ സ്മോളെൻസ്ക് എന്ന പ്രദേശത്തെ ഓർത്തഡോക്സ് പുരോഹിതന്റെ പുത്രനായി ജനിച്ചു. തന്റെ രണ്ടു കുട്ടികൾ നഷ്ടപ്പെട്ടതിനാൽ പുരോഹിതനായ പിതാവ് അദ്ദേഹത്തെ തങ്ങളുടെ പാരമ്പര്യം സംരക്ഷിക്കാനായി സെമിനാരിയിൽ ചേർത്തു. പക്ഷെ ബെല്യായെവിനു മതകാര്യങ്ങളിൽ താത്പര്യമില്ലയിരുന്നു. പകരം ഒരു നിരീശ്വരനായിത്തിരുകയാണുണ്ടായത്. അദ്ദേഹം സെമിനാരിയിലെ തന്റെ ജീവിതം അവസാനിപ്പിച്ച്, നിയമം പഠിക്കാനായി നിയമവിദ്യാലയത്തിൽ ചേർന്നു. ഇതിനിടയിൽ അദ്ദേഹത്തിന്റെ പിതാവു മരിക്കുകയും കുടുംബത്തിന്റെ ഭാരം അദ്ദേഹത്തിന്റെ ചുമലിലാവുകയും ചെയ്തു. ട്യൂഷനെടുത്തും നാടകശാലയ്ക്കായി എഴുതുകയും ചെയ്താണു പണം സമ്പാദിച്ചത്. നിയമപഠനം വിജയകരമായി പുർത്തിയാക്കിയ ശേഷം ബെല്യായെവ്, പ്രശസ്തനായ നിയമജ്ഞനായിത്തീർന്നു.അതോടെ അദ്ദേഹം സാമ്പത്തികമായി നല്ല നിലയിലെത്തി. തന്റെ അവധിക്കാലത്ത് അദ്ദേഹം ലോകത്തെ പല രാജ്യങ്ങളും ചുറ്റിസഞ്ചരിച്ചു. ഈ സമയത്ത് അദ്ദേഹം തന്റെ എഴുത്ത് തുടർന്നു. 30 വയസ്സയപ്പൊഴേയ്ക്കും അദ്ദേഹം ക്ഷയരോഗബധിതനായി.
വർഗ്ഗം:1884-ൽ ജനിച്ചവർ വർഗ്ഗം:1942-ൽ മരിച്ചവർ വർഗ്ഗം:റഷ്യൻ സാഹിത്യകാരന്മാർ
ജിസ്കെ സ്നൂക്സ്
ജിസ്കെ സ്നൂക്സ് (1978 മേയ് 19 ന് നോർത്ത് ഹോളൻഡിൽ ഹാർലെമിൽ ജനിച്ചു) ഒരു ഡച്ച് ഫീൽഡ് ഹോക്കി കളിക്കാരിയാണ്. ഡച്ച് ക്ലബ്ബ് ആംസ്റ്റർഡാമിന്റെ ഒരു സ്ട്രൈക്കർ കൂടിയായ അവർ നെതർലാൻറ് ദേശീയ ടീമിലും കളിക്കുന്നുണ്ട്.
ഏഥൻസിലെ 2004 സമ്മർ ഒളിമ്പിക്സിൽ വെള്ളി മെഡൽ നേടിയ ഡച്ച് ടീമിന്റെ അംഗമായിരുന്നു സ്നൂക്സ്. 2006 വനിതാ ഹോക്കി ലോകകപ്പിൽ ലോക ചാമ്പ്യനായിരുന്ന ഡച്ച് ടീമിന്റെ ഭാഗമായിരുന്ന അവർ 2007 ചാമ്പ്യൻ ട്രോഫി നേടിയിരുന്നു.
അവലംബം
വർഗ്ഗം:1978-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഫീൽഡ് ഹോക്കിയിൽ ഒളിമ്പിക് മെഡൽ നേടിയവർ
പെറുവിലെ സ്ത്രീകൾ
പെറുവിലെ സ്ത്രീകൾ തങ്ങളുടെ എണ്ണത്തിലും നിയമപരമായ അവകാശങ്ങളിലും ന്യൂനപക്ഷമാണ്. മുമ്പുതന്നെ, ചരിത്രപരമായി, പെറുവിലെ സ്ത്രീകൾ സ്പാനിഷ് അധിനിവേശത്തിനുമുമ്പേ പുരുഷനു തുല്യരായിരുന്നു. സ്പാനിഷ് അധിനിവേശത്തിനുശേഷം പിതൃദായക്രമത്തിലേയ്ക്കാണ് അവിടുത്തെ ജനതയെത്തിയത്. ഇത് സ്ത്രീകളുടെ സ്ഥാനം താഴ്ത്തി. പിതൃദായക്രമം ഇന്നും നിലനിന്നുവരുന്നുണ്ട്. സ്ത്രീകൾക്ക് ഇവിടെ പുരുഷന്മാരെപ്പോലെ മറ്റു പിതൃദായക്രമമുള്ള രാജ്യങ്ങളിലെപ്പോലെ, തുല്യവേതനം ലഭിക്കുന്നില്ല. പുരുഷന്മാരേക്കാൾ താഴ്ന്ന വേതനമാണവർക്ക് നൽകുന്നത്. അതുപോലെ രാഷ്ട്രീയത്തിലും തൊഴിൽമേഖലയിലും പുരുഷന്മാരേക്കാൾ സ്ത്രീകൾ പിന്നിലുമാണ്. ഗർഭനിരോധനമാർഗ്ഗങ്ങൾ പെറുവിൽ ആവശ്യത്തിനു ലഭ്യമല്ല. അതിനാൽ മൂന്നാമത്തെ ഗർഭം അലസിപ്പിക്കുകയാണു ചെയ്യുക. തെക്കെ അമേരിക്കയിലെ ഏറ്റവും കൂടിയ മാതൃമരണനിരക്കുള്ള രാജ്യമാണ് പെറു.
ആസ്റ്റ്രേസീ
ഓർക്കിഡേസീ സസ്യകുടുംബം കഴിഞ്ഞാൽ ഏറ്റവും കൂടുതൽ അംഗങ്ങളുള്ള സസ്യകുടുംബമാണ് ആസ്റ്റ്രേസീ (Asteraceae) അഥവാ കോമ്പോസിറ്റേ (Compositae). 1620 ജനുസുകളിലായി 23000 സ്പീഷിസുകൾ ഇതിലുണ്ട്. മിക്കവാറും അംഗങ്ങൾ കുറ്റിച്ചെടിയാണെങ്കിലും വള്ളികളും മരങ്ങളും ഇതിലുണ്ട്. ലോകത്ത് എല്ലായിടത്തും ഈ കുടുംബത്തിലെ അംഗങ്ങളുണ്ട്. സാമ്പത്തികപ്രാധാന്യമുള്ള പല അംഗങ്ങളും ആസ്റ്റ്രേസീ കുടുംബത്തിലുണ്ട്.
പുറത്തേക്കുള്ള കണ്ണികൾ
വർഗ്ഗം:ആസ്റ്റ്രേസീ വർഗ്ഗം:സസ്യകുടുംബങ്ങൾ
ബാവീൻ
ബാവീൻ, ജാവ തീരത്തുനിന്നകലെ സുരബായക്കു ഏകദേശം 150 കിലോമീറ്റർ വടക്കായി ജാവാ കടലിൽ സ്ഥിതിചെയ്യുന്ന ഒരു ഇന്തോനേഷ്യൻ ദ്വീപാണ്. കിഴക്കൻ ജാവാ പ്രവിശ്യയിലെ ഗ്രെസിക് റീജൻസിയാണ് ഇതിന്റെ ഭരണനിർവ്വഹണം നടത്തുന്നത്. ഏതാണ്ട് 15 കിലോമീറ്റർ വ്യാപ്തിയുള്ള ഈ ദ്വീപ് ഒരു ഇടുങ്ങിയ റോഡിലൂടെ ചുറ്റി സഞ്ചരിക്കാവുന്നതാണ്. സമുദ്രനിരപ്പിൽ നിന്ന് 655 മീറ്റർ ഉയരത്തിൽ ദ്വീപിന്റെ മദ്ധ്യഭാഗത്തായി സ്ഥിതിചെയ്യുന്ന ഒരു നിർജ്ജീവ അഗ്നിപർവ്വതത്തിനാണ് ബാവീൻ ദ്വീപിൽ പ്രാമുഖ്യം.
അവലംബം
വർഗ്ഗം:ജാവയിലെ ദ്വീപുകൾ
ഷാത ഹസ്സൗൻ
ഇറാക്കാൻസിലെ ഒരു അറബ് ഗായികയും നടിയും ഫാരിസ്‌റ്റോമേയും ആണ് ഷാത അംജദ് അൽ-ഹസ്സൗൻ (അറബിക്: شذى أمجد الحسون; ജനനം 3 മാർച്ച് 1981, മൊറോക്കോയിലെ കാസബ്ലങ്കയിൽ), ഷാത ഹസ്സൗൻ (അറബിക്: شذى حسون) എന്നറിയപ്പെടുന്നു. പാൻ-അറബ് ടെലിവിഷൻ ടാലന്റ് ഷോ സ്റ്റാർ അക്കാദമി അറബ് വേൾഡിന്റെ നാലാം സീസണിലെ വിജയിയായി. മത്സരത്തിൽ വിജയിക്കുന്ന ആദ്യത്തെ അറബ് വനിതയായിരുന്നു അവർ. നിലവിൽ മിഡിൽ ഈസ്റ്റിലെയും മഗ്രെബ് മേഖലയിലെയും ഏറ്റവും ജനപ്രിയ ഗായികമാരിൽ ഒരാളാണ് അവർ. "മെസൊപ്പൊട്ടേമിയയുടെ മകൾ" എന്നാണ് അവർ അറിയപ്പെടുന്നത്.
മുൻകാലജീവിതം
ഹില്ലയിൽ നിന്നുള്ള അറിയപ്പെടുന്ന റിപ്പോർട്ടറായ ഒരു ഇറാഖി പിതാവിനും സഫിയിൽ നിന്നുള്ള ചരിത്രാധ്യാപികയായ മൊറോക്കൻ അമ്മയ്ക്കും ഹസൂൻ ജനിച്ചു. വളർന്നപ്പോൾ, ഹസ്സൗൺ തന്റെ സമയം മൊറോക്കോയ്ക്കും ഫ്രാൻസിനുമിടയിൽ പങ്കിട്ടു. അവർ കാസബ്ലാങ്കയിൽ ഇംഗ്ലീഷ് സാഹിത്യം പഠിച്ചു. ടാൻജിയറിൽ യൂണിവേഴ്സിറ്റി പഠനം തുടർന്നു. അവിടെ ഹോട്ടൽ ആൻഡ് ടൂറിസം മാനേജ്മെന്റ് പ്രോഗ്രാമിൽ ചേർന്നു. പിന്നെ ഫ്രാൻസിൽ പഠനം തുടർന്ന അവർ അവിടെ നിന്ന് ബിരുദാനന്തര ബിരുദം നേടി.
അറബി, ഇംഗ്ലീഷ്, ഫ്രഞ്ച്, സ്പാനിഷ്, ഇറ്റാലിയൻ, ജർമ്മൻ തുടങ്ങി നിരവധി യൂറേഷ്യൻ ഭാഷകളിൽ പാടാനുള്ള കഴിവ് ഹസ്സൗണിനുണ്ട്.
മാതാപിതാക്കളും ഏക സഹോദരനും അടങ്ങുന്ന അവരുടെ കുടുംബം മൊറോക്കോയിലാണ് താമസിക്കുന്നത്. അവർ ഇപ്പോൾ ദുബായിൽ താമസിക്കുന്നു.
സ്റ്റാർ അക്കാദമിയുടെ അനന്തരഫലം
2007-ൽ ഹസ്സൗൺ സ്റ്റാർ അക്കാദമി 4 നേടിയ അവർ ആദ്യത്തെ വനിതാ വിജയിയായി. ലെബനീസ് ഗായിക ഫൈറൂസിന്റെ "ബാഗ്ദാദ്" എന്ന ഗാനത്തിലെ അവരുടെ പ്രകടനം അവർക്ക് 54.8% വോട്ട് നേടി ഫൈനലിലെത്താൻ അവളെ പ്രാപ്തയാക്കി. നാല് ഫൈനലിസ്റ്റുകൾക്കൊപ്പം, 40 ശതമാനം വോട്ടുകൾ നേടി ഹസ്സൗൺ മത്സരത്തിൽ വിജയിച്ചു.
മത്സരത്തിൽ വിജയിച്ചതിന് തൊട്ടുപിന്നാലെ, ലെബനീസ് ഗാനരചയിതാവ് നിക്കോള സാദ നിഖ്‌ല എഴുതിയതും സംഗീതം നൽകിയതുമായ "റൂഹ്" എന്ന തന്റെ ആദ്യ സിംഗിൾ ഹസ്സൗൺ പുറത്തിറക്കി. റൊട്ടാനയുടെ PEPSI ടോപ്പ് 20 ചാർട്ടുകളിൽ ഒന്നാം സ്ഥാനത്ത് അരങ്ങേറ്റം കുറിക്കുന്ന ആദ്യ ഗാനമായിരുന്നു ഇത്. കാരണം അത് രണ്ടാഴ്ചയോളം ഒന്നാം സ്ഥാനത്ത് തുടരുകയും വീണ്ടും ഒന്നാം സ്ഥാനത്ത് എത്തുകയും ചെയ്തു. രണ്ടാമത്തെ ഗാനം, "അസ്മല്ല അസ്മല്ല" അല്ലെങ്കിൽ "എബിൻ ബ്ലാഡി", ഇറാഖി ജനതയ്ക്കും 2007 ലെ ഏഷ്യൻ കപ്പ് നേടിയ ഇറാഖി ദേശീയ ഫുട്ബോൾ ടീമിനുമുള്ള സമ്മാനമായി ഇറാഖി കവിയായ കരിം അൽ ഇറാഖി എഴുതിയതും സംഗീതം നൽകിയതുമാണ്. ലെബനൻ ഗായകൻ മർവാൻ ഖൗറിയാണ് "ഔഷാഖ്" എഴുതിയതും സംഗീതം നൽകിയതും. ഹസ്സൗൺ നിരവധി പരമ്പരാഗത ഇറാഖി ഗാനങ്ങളും പുനരുജ്ജീവിപ്പിച്ചു; "അല്ലേല 7എലോവ", "അലെയ്ക് അസൽ" എന്നിവ ഇൽഹാം അൽ-മദ്ഫായ്ക്കൊപ്പം ജോഡിയായി. അമർ അൽമർഹോൺ എഴുതി മോഹൻദ് മെഹ്‌സെൻ സംഗീതം നൽകിയ "മസാൽനി" എന്ന ഇറാഖി ഗാനവും ലെബനൻ ഇതര കലാകാരന് വേണ്ടി മെൽഹെം ബറകത്ത് ആദ്യമായി രചിച്ച "ലോ ആൽഫ് മാരാ" എന്ന ഗാനവും അവർ പുറത്തിറക്കി. പുതിയ ഇറാഖി ഗാനങ്ങൾ നിർമ്മിക്കുന്നതിനായി ഇറാഖി കവി കരിം അൽ ഇറാഖിയുമായി ചേർന്ന് ഹസ്സൗൺ പ്രവർത്തിക്കുന്നു. അദ്ദേഹം കാസെം അൽ സഹെറിനെപ്പോലുള്ളവർക്കൊപ്പം പ്രവർത്തിച്ചിട്ടുണ്ട്. സലാഹ് അൽ-ഷർനോബി, റാമി അയാച്ച്, അസ്സി എൽ ഹെലാനി, അബാദി അൽജാവേർ, ജോർജ്ജ് വസൂഫ് എന്നിവരോടൊപ്പം ഒരു പൊതു കലാസൃഷ്ടിക്കായി ഹസൗൺ പ്രവർത്തിച്ചിട്ടുണ്ട്.
പുറംകണ്ണികൾ
വർഗ്ഗം:മൊറോക്കൻ നടിമാർ വർഗ്ഗം:1981-ൽ ജനിച്ചവർ
ഹണി ബെഞ്ചമിൻ
കൊല്ലം മുൻ മേയറാണ് ഹണി ബെഞ്ചമിൻ. സി.പി.ഐയെ പ്രതിനിധികരിച്ച് രണ്ടു തവണ കോർപ്പറേഷൻ കൗൺസിലറായി.
ജീവിതരേഖ
വിദ്യാർഥി പ്രസ്ഥാനത്തിലൂടെ പൊതുരംഗത്തത്തെി. സി.പി.ഐ കൊല്ലം ജില്ലാ കൗൺസിൽ മെമ്പറാണ്. 2014 നവംബറിൽ മേയറായി തെരഞ്ഞെടുക്കപ്പെട്ടു.
കോർപ്പറേഷൻ തെരഞ്ഞെടുപ്പ്
പി.ഡി.പിയിൽനിന്ന് പുറത്താക്കപ്പെട്ട കൗൺസിലറുടെ പിന്തുണയിൽ സി.പി.ഐയിലെ ഹണി ബെഞ്ചമിൻ മേയറായി. 55 അംഗ കൗൺസിലിൽ ഹണിക്ക് 28ഉം കോൺഗ്രസിലെ മായ ഗണേഷിന് 27ഉം വോട്ട് ലഭിച്ചു. ഇടതുമുന്നണിയിൽ സി.പി.ഐയുമായുണ്ടായ ധാരണപ്രകാരം ,മേയറായിരുന്ന പ്രസന്ന ഏണസ്റ്റ് സ്ഥാനമൊഴിഞ്ഞതിനെത്തുടർന്നാണ് തെരഞ്ഞെടുപ്പ് നടന്നത്. കോർപ്പറേഷന്റെ അവസാന ഒരു വർഷമാണ് മേയർസ്ഥാനം ലഭിക്കുക.
അവലംബം
വർഗ്ഗം:കേരളത്തിലെ നഗരപിതാക്കൾ വർഗ്ഗം:കേരളത്തിലെ വനിതാ രാഷ്ട്രീയപ്രവർത്തകർ വർഗ്ഗം:കേരളത്തിലെ സി.പി.ഐ. പ്രവർത്തകർ
−1 (സംഖ്യ)
ഗണിതശാസ്ത്രത്തിൽ, 1 എന്ന സംഖ്യയുടെ സങ്കലന വിപരീതമായ സംഖ്യയാണ് −1. അതായത്, −1ന് എതിരായുള്ള 1നോടൊപ്പം −1 കൂട്ടുമ്പോൾ 0 ലഭിക്കുന്നു. നെഗറ്റീവ് രണ്ടിനും (−2) 0-നും ഇടയിലുള്ള നെഗറ്റീവ് പൂർണ്ണസംഖ്യയാണ് −1.
eiπ = −1 എന്ന ഓയ്‌ലർ സമവാക്യവുമായി നെഗറ്റീവ് ഒന്നിന് ബന്ധമുണ്ട്.
സോഫ്റ്റ്‌വെയറുകളുടെ നിർമ്മാണത്തിൽ, −1നെ പൂർണ്ണസംഖ്യകളുടെ ഒരു സാധാരണ വിലയായും ഒപ്പം ഉപയോഗപ്രദമായ വിവരങ്ങളില്ലാത്ത സംഖ്യയായും സൂചിപ്പിച്ചുവരുന്നു.
പ്രോഗ്രാമിങ് ഭാഷകളിൽ, ഒരു അറേയിലെ അവസാന ഇനത്തെയോ അതിന് മുൻപുള്ള ഇനത്തെയോ സൂചിപ്പിക്കാൻ −1 ഉപയോഗിക്കുന്നു. ആദ്യ ഇനത്തെ പ്രതിനിധീകരിക്കുന്ന സംഖ്യ പൂജ്യമോ ഒന്നോ ആകുന്നതനുസരിച്ചാണ് −1 ഉപയോഗിക്കുന്നത്.
പോസിറ്റീവ് ഒന്നുമായി സാമ്യങ്ങളുണ്ടെങ്കിലും നെഗറ്റീവ് ഒന്നിന് വ്യത്യസ്തമായ ധർമ്മങ്ങളാണുള്ളത്.
ബീജഗണിത സവിശേഷതകൾ
−1നെ ഒരു സംഖ്യ കൊണ്ട് ഗുണിക്കുന്നത് ആ സംഖ്യയുടെ ചിഹ്നം മാറ്റുന്നതിന് തുല്യമാണ്. ഈ കാര്യം ഡിസ്ട്രിബ്യൂട്ടീവ് നിയമം ഉപയോഗിച്ചും പോസിറ്റീവ് 1, ഗുണനത്തിന്റെ അനന്യകമാണെന്ന തത്ത്വമുപയോഗിച്ചും തെളിയിക്കാൻ സാധിക്കും. x എന്ന രേഖീയ സംഖ്യയെടുത്താൽ,
ഇവിടെ, xനെ 0 പ്രാവശ്യം ഗുണിക്കുന്നതിന്റെ ഉത്തരം 0 ആണെന്ന തത്ത്വം ഉപയോഗിച്ചിട്ടുണ്ട്.
അതായത് (−1) · x, അല്ലെങ്കിൽ −x, സംഖ്യാപരമായി xന് എതിരായുള്ള ന്യൂനസംഖ്യയാണ്.
−1ന്റെ വർഗ്ഗം
−1ന്റെ വർഗ്ഗം അഥവാ, −1നെ −1 കൊണ്ട് ഗുണിച്ചാൽ കിട്ടുന്നത്, 1 ആയിരിക്കും. ഇതേ രീതിയിൽ, ഏത് രണ്ട് നെഗറ്റീവ് സംഖ്യകളുടെയും ഗുണനഫലം പോസിറ്റീവ് ആയിരിക്കും.
ഈ ഫലത്തിന്റെ ബീജഗണിതരൂപത്തിനായി, താഴെയുള്ള സമവാക്യത്തിൽ നിന്ന് ആരംഭിക്കാൻ കഴിയും.
ഇതിൽ രണ്ടാമത്തെ സമവാക്യം 1, ഗുണനത്തിന്റെ അനന്യകമാണ് എന്ന തത്ത്വത്തിൽനിന്ന് രൂപപ്പെട്ടതാണ്. എന്നാൽ അവസാന സമവാക്യത്തിന്റെ ഇരുവശങ്ങളിലും 1 എന്ന സംഖ്യ കൂട്ടുന്നു.
മുകളിലുള്ള സമകവാക്യങ്ങൾ പൂർണ്ണസംഖ്യകളെയും രേഖീയ സംഖ്യകളെയും പൊതുവായി സൂചിപ്പിക്കുന്ന അമൂർത്ത ബീജഗണിതത്തിലെ ആശയമായ വലയവുമായി ബന്ധപ്പെട്ടിരിക്കുന്നു.
−1 ന്റെ വർഗ്ഗമൂലം
മിശ്രസംഖ്യയായ i ഉപയോഗിച്ചുകൊണ്ട് i2 = −1 എന്ന് സൂചിപ്പിക്കാൻ സാധിക്കും. ഇതിനെ −1 ന്റെ വർഗ്ഗമൂലമായും കണക്കാക്കാം. i കൂടാതെ x ഉപയോഗിച്ചുകൊണ്ട് x2 = −1 എന്ന സമവാക്യം ശരിയാകുന്ന ഒരേയൊരു മിശ്രസംഖ്യ -i ആണ്. ക്വാറ്റേർണിയനുകളുടെ ബീജഗണിതത്തിൽ, x2 = −1 എന്ന സമവാക്യത്തിന് അനന്തമായ തെളിവുകളുണ്ട്.
നെഗറ്റീവ് പൂർണ്ണസംഖ്യകളുടെ കൃതികരണം
പൂജ്യമല്ലാത്ത രേഖീയ സംഖ്യകളുടെ കൃതികരണം, നെഗറ്റീവ് പൂർണ്ണസംഖ്യകൾ ഉപയോഗിച്ചും ചെയ്യാൻ സാധിക്കും. ഒരു സംഖ്യയെ −1 കൃത്യങ്കമാക്കിക്കൊണ്ട് കൃതികരണം ചെയ്യുന്നത് ആ സംഖ്യയുടെ വ്യുൽക്രമത്തിന് തുല്യമായിരിക്കും എന്ന് അർത്ഥമുള്ള x−1 = 1⁄x എന്ന സമവാക്യം രൂപീകരിച്ചാൽ തുടർന്ന് ഈ സമവാക്യം വികസിപ്പിച്ച് a, b എന്നീ ഏത് രണ്ട് രേഖീയ സംഖ്യകളെടുത്താലും xaxb = x(a + b) എന്ന സമവാക്യം രൂപീകരിക്കാൻ സാധിക്കും.
നെഗറ്റീവ് പൂർണ്ണസംഖ്യകളുടെ കൃതികരണത്തെ വലയത്തിന്റെ സവിശേഷതകളുപയോഗിച്ചും വികസിപ്പിക്കാവുന്നതാണ്. ഇതുവഴി x−1 എന്നത് x ന്റെ ഗുണന വിപരീതമാണെന്നും കണ്ടെത്താം.
ഇതു കൂടാതെ f−1(x) എന്നത് f(x)ന്റെ വിപരീതമാണ്, അല്ലെങ്കിൽ sin−1(x) എന്നത് ആഴ്സൈൻ ഫങ്ഷനെ സൂചിപ്പിക്കുന്നു.
കമ്പ്യൂട്ടറുകളിൽ
ഭൂരിഭാഗം കമ്പ്യൂട്ടർ സിസ്റ്റങ്ങളിലും നെഗറ്റീവ് പൂർണ്ണസംഖ്യകളെ രണ്ടിന്റെ പരിപൂരകങ്ങളായി സൂചിപ്പിക്കുന്നു. ഇത്തരത്തിലുള്ള സിസ്റ്റങ്ങളിൽ, −1 നെ വലിയ പാറ്റേണുകൾ കൊണ്ടാണ് സൂചിപ്പിക്കുന്നത്. ഉദാഹരണമായി, 8-ബിറ്റ് സൈൻഡ് പൂർണ്ണസംഖ്യ ഉപയോഗിച്ച് −1 നെ ബിറ്റ്‌സ്ട്രിങ് 11111111 ഉപയോഗിച്ചോ ഹെക്സാഡെസിമലിൽ "FF" ഉപയോഗിച്ചോ സൂചിപ്പിക്കുന്നു.
പ്രോഗ്രാമിങ് ഭാഷകൾ
ചില പ്രോഗ്രാമിങ് ഭാഷകളിൽ, വിവര ഇനങ്ങളെ ഇൻഡക്സ് ചെയ്യാൻ ശ്രമിക്കുമ്പോൾ, ഒരു അറേയിലെ അവസാന ഇനത്തെയോ അതിന് മുൻപുള്ള ഇനത്തെയോ സൂചിപ്പിക്കാൻ −1 ഉപയോഗിക്കുന്നു. ആദ്യ ഇനത്തെ പ്രതിനിധീകരിക്കുന്ന സംഖ്യ പൂജ്യമോ ഒന്നോ ആകുന്നതനുസരിച്ചാണ് −1 ഉപയോഗിക്കുന്നത്. ആദ്യ ഇനത്തെ 0 കൊണ്ടാണ് സൂചിപ്പിക്കുന്നതെങ്കിൽ -1, അവസാന ഇനത്തെ സൂചിപ്പിക്കുന്നു. ആദ്യ ഇനത്തെ 1 കൊണ്ടാണ് സൂചിപ്പിക്കുന്നതെങ്കിൽ -1 അവസാനത്തേതിന് മുൻപുള്ള ഇനത്തെ സൂചിപ്പിക്കുന്നു.
അവലംബം
വർഗ്ഗം:പൂർണ്ണസംഖ്യകൾ വർഗ്ഗം:രേഖീയ സംഖ്യകൾ വർഗ്ഗം:1 (അക്കം)
മധുരൈ വീരനിൻ ഉൺമൈ വരലാറ്
കുഴന്തൈ റോയപ്പൻ എഴുതിയ തമിഴ് ഗ്രന്ഥമാണ് മധുരൈ വീരനിൻ ഉൺമൈ വരലാറ്. 2015 ൽ പ്രസിദ്ധീകരിച്ച ഈ പുസ്തകം, സമുദായങ്ങൾ തമ്മിൽ സ്പർധയും സംഘർഷവും വളർത്തുമെന്ന് ചൂണ്ടിക്കാട്ടി തമിഴ്നാട് സർക്കാർ നിരോധിച്ചു.
നിരോധനം
2015 ൽ പുറത്തിറക്കിയ പുസ്തകങ്ങൾ കണ്ടുകെട്ടാൻ സർക്കാർ നിർദ്ദേശം നൽകിയിരുന്നു. ചരിത്ര വസ്തുതകൾ വളച്ചൊടിച്ചെന്നും ചില സമുദായങ്ങളെ അപകീർത്തിപ്പെടുത്താൻ ശ്രമിക്കുന്നുണ്ടെന്നും പുസ്തകം നിരോധന ഉത്തരവിൽ സർക്കാർ രേഖപ്പെടുത്തിയിട്ടുണ്ട്.
അവലംബം
വർഗ്ഗം:2015-ൽ ഇറങ്ങിയ തമിഴ് പുസ്തകങ്ങൾ വർഗ്ഗം:തമിഴ് ഗ്രന്ഥങ്ങൾ വർഗ്ഗം:നിരോധിക്കപ്പെട്ട തമിഴ് ഗ്രന്ഥങ്ങൾ
ഈസോപ്പ്
ലഘുചിത്രം 150px|thumb|ഈസോപ്പിന്റേത് എന്നു പറയപ്പെടുന്ന ഒരു ഗ്രീക്ക് പ്രതിമ, 18ആം നൂറ്റാണ്ടിലെ ശേഖരത്തിൽ നിന്നും
ഇസോപ്പുകഥകൾ എന്ന പേരിൽ വ്യിഖ്യാതമായ സാരോപദേശ കഥകളുടെ ഉപജ്ഞാതാവും പുരാതന ഗ്രീക്ക് സാഹിത്യകാരനുമായിരുന്നു ഈസോപ്പ്. ആമയും മുയലും, പൂച്ചയ്ക്ക് ആരു മണികെട്ടും, കാക്കയും കുറുക്കനും, കിട്ടാത്ത മുന്തിരി പുളിക്കും, തുടങ്ങിയ, പ്രായദേശകാല ഭേദമില്ലാതെ എല്ലാവരും ആസ്വദിക്കുന്ന ഈ കഥകൾക്ക് സഹസ്രാബ്ദങ്ങളുടെ പഴക്കമുണ്ട്.
ഇസോപ്, കഥകളെഴുതിയിരുന്നില്ല. അദ്ദേഹം അവ പറയുകയും പ്രസംഗിക്കുകയും ചെയ്യുകയായിരുന്നുവത്രെ. ഈസോപ്പിനു നുറ്റാണ്ടുകൾക്ക് ശേഷമാണ് അവ ആദ്യമായി ലിഖിത രൂപത്തിൽ പ്രത്യക്ഷപ്പെട്ടത്. പൗരാണിക കാലത്ത് ജീവിച്ചിരുന്ന മിക്ക ചരിത്രപുരുഷന്മാരുടേതും പോലെ ഈസോപ്പിന്റെയും ചരിത്രം അഭ്യൂഹങ്ങളൂം, അനുമാനങ്ങളൂം മിഥ്യകൾ കൊണ്ട് അലങ്കരിച്ചവയും ആണ്.
ജീവിതരേഖ
അരിസ്റ്റോട്ടിലടക്കമുള്ള പുരാതന ഗ്രീക്ക് ചിന്തകന്മാരുടെ കൃതികളിൽ ഈസോപ്പിനെക്കുറിച്ചുള്ള പരാമർശങ്ങൾ കാണാം.ഇവയിൽ നിന്നും അനുമാനിക്കാവുന്നത്, അദ്ദേഹം ജീവിച്ചിരുന്നത് ഇന്നത്തെ  തുർക്കി, ബൾഗേറിയ,ഗ്രീസ് രാജ്യങ്ങളിൽ പെടുന്ന പ്രദേശങ്ങളിലായിരുന്നു എന്നാണ്  ഈസോപ്പ് കഥകൾ തന്നെ ലിഖിത രൂപത്തിലായത് നൂറ്റാണ്ടുകൾക്ക് ശേഷമാണെന്നിരിക്കെ അദ്ദേഹത്തിന്റെ ജീവചരിത്രം അതിലും എത്രയോ കഴിഞ്ഞായിരിക്കും എഴുതപ്പെട്ടതെന്ന്  ചരിത്രക്കാരന്മാർ അഭിപ്രായപ്പെടുന്നു.
പൂവൻപഴം
വൈക്കം മുഹമ്മദ്‌ ബഷീറിന്റെ 1948ൽ  പ്രസിദ്ധീകരിച്ച  ചെറുകഥാസമാഹാരമാണ്  'വിഡ്ഢികളുടെ സ്വർഗം '. ആറു ചെറുകഥകൾ  അടങ്ങിയ സമാഹാരത്തിലെ ഒരു കഥയാണ് 'പൂവൻപഴം '. മൂന്ന് ഭാഗങ്ങളിലായാണ് കഥ അവതരിപ്പിക്കുന്നത്. ഒന്നാമത്തെ ഭാഗത്തിൽ വിവാഹത്തിന് മുമ്പുള്ള കാര്യങ്ങളും, രണ്ടാമത്തേതിൽ വിവാഹശേഷമുള്ള സംഭവങ്ങളും, മൂന്നാമത്തെ ഭാഗത്തു തങ്ങളുടെ വാർദ്ധക്യ കാലവുമാണ് അവതരിപ്പിച്ചിരിക്കുന്നത്.
ഈസോപ്പ്
പുറത്തേക്കുള്ള കണ്ണികൾ
ഈസോപ്പ് കഥകൾ വിക്കിഗ്രന്ഥശാലയിൽ
പൂവൻപഴം
കഥാസാരം
ദാമ്പത്യ ജീവിതത്തിലേ  വ്യത്യസ്ത തലങ്ങളെയാണ് കഥ അർത്ഥവത്താക്കുന്നത്. അബ്ദുൽ ഖാദർ, ജമീലാബീവി എന്നിവരാണ് ഇതിലെ കഥാപാത്രങ്ങൾ. താൻ ജോലിചെയ്യുന്ന ബീഡി കമ്പനിയിലെ ഉടമസ്ഥന്റെ മകളായ ജമീലയെ വിവാഹം കഴിക്കുകയും സ്നേഹസാഫല്യം നിറഞ്ഞ അവരുടെ ദാമ്പത്യജീവിതത്തിൽ ജമീലാബീവി ആദ്യമായി തന്റെ ഭർത്താവിനോട് പൂവൻപഴം ആവശ്യപ്പെടുകയും ചെയ്യുന്നു. എന്നാൽ അബ്ദുൽഖാദർ പൂവൻപഴം അന്വേഷിച്ചപ്പോൾ അത് കിട്ടാതെ വരികയും അതിനു പകരം നാരങ്ങ വാങ്ങി നൽകുകയും ചെയ്യുന്നു. പൂവൻ പഴത്തിനു പകരം നാരങ്ങ വാങ്ങി നൽകിയതിന്റെ പേരിൽ അവരുടെ ഇടയിൽ നടക്കുന്ന സംഭവവികാസങ്ങളെ പെരുപ്പിച്ചു കാണിക്കുകയാണ് കഥ.
ഈസോപ്പ്
പുറത്തേക്കുള്ള കണ്ണികൾ
വർഗ്ഗം:പുരാതന ഗ്രീക്ക് സാഹിത്യകാരന്മാർ വർഗ്ഗം:പുരാതന ഗ്രീസിലെ അടിമകൾ വർഗ്ഗം:ജീവിച്ചിരുന്നോ എന്ന് ഉറപ്പില്ലാത്ത വ്യക്തികൾ വർഗ്ഗം:ജീവിച്ചിരുന്നോ എന്നതിൽ തർക്കമുള്ള വ്യക്തികൾ വർഗ്ഗം:ക്രി.മു. 620-കളിൽ ജനിച്ചവർ
പൂവൻപഴം
കഥാസാരം
വർഗ്ഗം:വൈക്കം മുഹമ്മദ് ബഷീർ എഴുതിയ ചെറുകഥകൾ
പുന്നാട് മുഹമ്മദ്‌ വധക്കേസ്
പുന്നാട് ജുമാഅത്ത് പള്ളി പ്രസിഡന്റും എൻ.ഡി.എഫ് (ഇപ്പോൾ പോപ്പുലർ ഫ്രണ്ട്) ഇരിട്ടി സബ്ഡിവിഷൻ മുൻ കൺവീനറുമായിരുന്ന ഇരിട്ടി പുന്നാട്ടെ ഫിർദൗസ് മൻസിലിൽ പി.വി മുഹമ്മദി(45)നെ ആർ.എസ്.എസ്സുകാർ വെട്ടിക്കൊലപ്പെടുത്തിയ കേസാണ് പുന്നാട് മുഹമ്മദ്‌ വധക്കേസ്. 2004 ജൂൺ ഏഴിന് പുലർച്ചെ അഞ്ചര മണിക്കാണ് കൊലപാതകം നടന്നത്. സുബഹി നിസ്ക്കരത്തിനായി പള്ളിയിലേക്ക് പോവുമ്പോഴാണ് സംഭവം. മുഹമ്മദിന്റെ മൂത്തമകൻ ഫിറോസിനെയും വെട്ടിപ്പരിക്കെൽപ്പിക്കുകയുണ്ടായി. സംഭവത്തിൽ കുറ്റവാളികളായ ഒൻപത് ആർ.എസ്.എസ്സുകാരെ തലശ്ശേരി അഡീഷണൽ ജില്ലാ സെഷൻസ് കോടതി ജീവപര്യന്തം ശിക്ഷിക്കുകയുണ്ടായി.